Τα παιδιά των Λουλουδιών | Moto Adventures\nΕθνική (που λέει ο λόγος) μέχρι και λίγο πριν το Ηράκλειο όπου κάνουμε μια στάση για πρωινό καφεδάκι και για να ανοίξουμε το χάρτη. Το δάκτυλο ακολουθεί μια τρελή πορεία βόρεια και ανατολικά της Νεάπολης, σε μέρη που οι ρόδες μας δεν έχουν κυλήσει και πολύ.\nΚαφεδάκι συνοδευόμενο με την όμορφη θέα προς την Αγία Πελαγία\nΠρώτη στάση στο σπήλαιο της Μιλάτου, 3 χλμ βορειοανατολικά του ομώνυμου χωριού.\nΣτο σπήλαιο αυτό -το οποίο είναι γνωστό και ως σπήλαιο Ραπά- το1823, σφαγιάσθηκαν 2.000 γυναικόπαιδα από το στρατό του Χασάν Πασά, μετά από πολυήμερη πολιορκία.\nΤο χειμώνα του 1822-23, ο Χασάν Πασάς κατάστρεψε και ερήμωσε το Οροπέδιο Λασιθίου και στη συνέχεια “έβαλε πλώρη” για την περιοχή του Μιραμπέλλου. Οι κάτοικοι, προβλέποντας την καταστροφική του μανία, ταμπουρώθηκαν στο σπήλαιο.\nΌπως συνηθίζεται σε τέτοιες περιπτώσεις, ένας Τούρκος ονόματι Τερζαλής ή Ντερές, κατέδωσε στον Πασά ότι οι κάτοικοι είχαν καταφύγει στο σπήλαιο της Μιλάτου. Αυτός αμέσως έστειλε τον υποστράτηγό του, Χουσεΐν Βέη, με 5000 στρατιώτες για να το καταλάβουν. Οι Έλληνες οπλαρχηγοί προσπάθησαν να κρατήσουν μακριά τον Χουσεΐν, προκαλώντας του αρκετές ζημιές. Ωστόσο, οι Τούρκοι κατάφεραν να περικυκλώσουν το σπήλαιο και εν τέλει να σφαγιάσουν τους πολιορκούμενους με τρόπο που ξεπερνά τη κάθε φαντασία…\nΟι ηλικιωμένοι μεταφέρθηκαν στη θέση Γραμπέλλες, όπου το ιππικό πέρασε και τους ποδοπάτησε με τα άλογα. Τα κεφάλια τους τα έκοψαν και έστησαν με αυτά πυραμίδα σε ένα αλώνι, την οποία επεδείκνυαν ως τρόπαιο. Όλα τα βρέφη σφαγιάστηκαν και οι μανάδες τους πουλήθηκαν ως σκλάβες. Και οι 18 παπάδες που ήταν στο σπήλαιο σφαγιάστηκαν ή κάηκαν ζωντανοί, αφού πρώτα τους έκοψαν τα 3 δάκτυλα με τα οποία έκαναν το σταυρό τους.\nΤα τρομερά εγκλήματα που διέπραξε ο Χασάν Πασάς στο Λασίθι και στη Μίλατο, τα ξεπλήρωσε ύστερα από μερικές μέρες. Φεύγοντας από τη Μίλατο, στρατοπέδευσε στο Καστέλι Πεδιάδας, σχεδιάζοντας να προχωρήσει προς τη Μεσαρά. Αλλά ενώ ίππευε στον κάμπο του Καστελίου, ξαφνικά αφηνίασε το άλογό του, τον έριξε κάτω, σκοτώνοντας τον ακαριαία.\nΤο σπήλαιο αποτελείται από δεκάδες μικρές αίθουσες, είναι αρκετά χαμηλοτάβανο και άμα θελήσετε να το επισκεφτείτε μην παραβλέψετε να έχετε μαζί σας ένα φακό.\nΕπιστροφή στις μοτοσυκλέτες και συνεχίζουμε την πορεία μας προς το χωριό Τσαμπί. Από εκεί συνεχίζουμε μέσω ενός μέτριου χωματόδρομου προς την μονή Ξερά Ξύλα, όπου από το 1977 μέχρι και το 2006 είχε επινοικιαστεί σε βοσκούς, οι οποίοι της προκάλεσαν ανυπολόγιστες καταστροφές.\nΤο 2006, ο Οργανισμός Διοίκησης Μοναστηριακής περιουσίας απομάκρυνε τους βοσκούς, ξεκινώντας την αναστήλωση της μονής.\nΟ χωματόδρομος τελειώνει στο χωριό Κουρούνες και από εκεί κινούμαστε ασφάλτινα μέχρι την παραλία Βλυχάδια.\nΤην παραλία την έχουν καταπιεί -μάλλον- οι χειμωνιάτικες φουρτούνες, και εμείς κάνουμε μεταβολή για συνεχίσουμε ανατολικά ακολουθώντας την άγρια ακτογραμμή.\nΑνηφορίζουμε μέσω μιας όμορφης διαδρομής -αλλά με αρκετά στενό δρόμο- προς το χωριό Βρουχάς…\nΚαι από εκεί τραβάμε χωμάτινα προς το ακρωτήριο του Αφορεσμένου. Η θέα προς τον κόλπο του Μιραμπέλου μοναδική…\nΟ δυνατός αέρας που επικρατεί στην περιοχή δικαιολογεί το γιατί τοποθετήθηκαν εδώ ανεμογεννήτριες.\nΠαρκάρουμε δίπλα στο εκκλησάκι του Αγίου Ιωάννη και προσπαθούμε να κρυφτούμε στην απάνεμη πλευρά του.\nΑπάνεμο το μέρος ε;\nΜια καγκελόπορτα μας εμποδίζει να προχωρήσουμε παρακάτω, αλλά ένα μονοπάτι μας επιτρέπει να την αποφύγουμε. Με τα πόδια, γιατί οι μοτοσυκλέτες δεν περνάν από εκεί. Προχωράμε προς ένα πλάτωμα από όπου μπορούμε να δούμε τον φάρο από μακριά.\nΗ πεζοπορική διαδρομή προς αυτόν είναι αρκετά μεγάλη και εμείς έχουμε πολύ δρόμο να καλύψουμε ακόμα, καθώς το “πρόγραμμα” μας έλεγε επίσκεψη στο “Νησί”, ακά στην Σπιναλόγκα. Και εν τέλει καλά πράξαμε γιατί ίσα ίσα προλάβαμε το προτελευταίο καραβάκι.\nΚατηφορίζουμε λοιπόν προς την Ελούντα παρέα με μια εκπληκτική θέα την οποία, φωτογραφικά, την χαλούσαν κάποια καλώδια της ΔΕΗ.\nΣτο χωριό Πλάκα επιβιβαζόμαστε στο καραβάκι για την σύντομη μετάβαση (10 λεπτά) στο νησί με κόστος 8€ το άτομο. Προς κάθε ενδιαφερόμενο το καραβάκι από Πλάκα αναχωρεί κάθε ώρα.\nΠληρώνουμε ακόμα 2€/άτομο για την είσοδο μας στο χώρο και τραβάμε να περπατήσουμε στα στενά του “Νησιού των Λεπρών”.\nΤο νησί άρχισε να ξανά-οχυρώνεται το 1574 όταν οι Τούρκοι είχαν καταλάβει την Κύπρο και οι Ενετοί καταλάβαιναν ότι σε λίγο θα ερχόταν και η σειρά της Κρήτης. Με την οχύρωση ήθελαν αφενός να διαφυλάξουν στον κόλπο της Ελούντας τα πλοία τους από τους πειρατές και από τον τουρκικό στόλο, αλλά και να εξασφαλίσουν τις αλυκές της Ελούντας από όπου θα έπαιρναν το αλάτι για την Μεσευρώπη αφού είχαν στερηθεί των παρομοίων της Κύπρου.\nΧάρις την άρτια οχύρωση της, μετά την κατάληψη της Κρήτης το 1649 από τους Τούρκους, η Σπιναλόγκα έμεινε ακόμη στα χέρια των Ενετών για ακόμα 65 χρόνια μέχρι το 1715. Όλο αυτό το διάστημα των 65 χρόνων, εκεί έβρισκαν καταφύγιο οι “Χαΐνηδες”, οι επαναστάτες Κρητικοί, όπου στη συνέχεια ανέβηκαν στα βουνά για να ξεκινήσουν την Κρητική επανάσταση.\nΗ μαύρη σελίδα του νησιού ξεκινά το 1905, όπου χρησιμοποιήθηκε ως Λεπροκομείο. Εκεί οδηγήθηκαν όλοι οι λεπροί της Κρήτης, οι οποίοι πρώτα βρίσκονταν απομονωμένοι στη «Μεσκινιά», έξω από το Ηράκλειο και θεωρούνταν εστία μολύνσεως και για τον υπόλοιπο λαό.\nΓια περισσότερο από μισό αιώνα, ο βράχος της Σπιναλόγκας έγινε μάρτυρας του μεγάλου ανθρώπινου πόνου που συνοδεύεται με την εξορία και τον κοινωνικό αποκλεισμό. Συγκλονιστικές είναι οι εικόνες που σώζονται σε φωτογραφίες, με τους “λωβιασμένους” μέσα στο κάστρο της εγκατάλειψης. Δεν ήταν λίγοι οι δύστυχοι που επέσπευδαν μόνοι τους το θάνατο, πηδώντας από τα ψηλά τείχη. Το λεπροκομείο της Σπιναλόγκας έκλεισε οριστικά το 1957, όταν πια βρέθηκε θεραπεία για την νόσο και έγινε γνωστό ότι δεν είναι μεταδοτική.\n* Πηγή: Βικιπαίδεια & Ανεξερεύνητη Κρήτη\nΕπιστροφή στην “στεριά” και άνοιγμα του χάρτη για να βγάλουμε την συνέχεια της πορείας μας. Αποφασίζουμε να διανυκτερεύσουμε κάπου προς το Βάι, ανάλογα σε πια παραλία κόβει ο αέρας. Αλλά πριν φτάσουμε εκεί κάνουμε μια παράκαμψη για να ρίξουμε μια ματιά στον παραθαλάσσιο Μόχλο.\nΣυνεχίζουμε προς το χωριό Έξω Μουλιανά και μπαίνουμε για λίγο στο φαράγγι του Ρίχτη για να δούμε την γέφυρα του Λαχανά. “Χάνουμε” μια πινακίδα με αποτέλεσμα να βρεθούμε δυτικά της γέφυρας σε ένα δύσβατο μονοπάτι. Παρκάρουμε τις μοτοσυκλέτες και συνεχίζουμε την εξερεύνηση με τα πόδια.\nΤο τοξωτό γεφύρι έχει κτιστεί με πελεκητές πέτρες κατά την περίοδο της Κρητικής Πολιτείας ενώ ήταν ακόμη στην Κρήτη οι Τούρκοι. Λέγεται ότι κατά την ανταλλαγή των πληθυσμών μεταξύ Ελλάδας-Τουρκίας 1922-24, οι Τούρκοι κάτοικοι του γειτονικού χωριού Έξω Μουλιανών συγκεντρώθηκαν βίαια από Έλληνες οπλαρχηγούς με την υπόσχεση ότι θα τους πάνε στη Σητεία μέσα από τον τότε μοναδικό δρόμο που περνούσε από τη γέφυρα του Λαχανά. Όμως μόλις απομακρύνθηκαν από το χωριό και κατηφόριζαν προς της γέφυρα, τους εξόντωσαν όλους…\nΣυνεχίζουμε στον “ολημερίς τον χτίζανε το βράδυ γκρεμιζόταν” δρόμο προς Σητεία και κάνουμε μια στάση για προμήθειες στο σούπερ μάρκετ. Ψωμί, τυρί, σαλάμι και ντοματούλα για το δείπνο μας και βουρ για να καλύψουμε τα τελευταία βραδινά πια χιλιόμετρα προς το Βάι.\nΣύντομα παρκάρουμε στην μεγάλη παραλία -καθώς είναι η πιο απάνεμη- και με γοργές κινήσεις στήνουμε τα τσαντίρια μας κάτω από τους φοίνικες.\nΠαραδίπλα μας κάτι τουρίστες εφοδιασμένοι μόνο με υπνόσακους έχουν στήσει το δικό τους πάρτι. Εμείς με την σειρά μας, βγάζουμε τις προμήθειες μας για να απολαύσουμε το λουκούλλειο δείπνο μας.\nΚουβεντούλα μέχρι αργάμιση και χουχούλιασμα μέσα στους ζεστούς υπνόσακους μας.\nΚατηγορίες: Ελλάδα, Κρήτη, Ταξίδι Ετικέτες: Ακρωτήρι του Αφορεσμένου, Ακρωτήριο Σίδερο, Ανατολή, Αστεροσκοπείο, Βάι, Βλυχάδια, Γέφυρα Λαχανά, Δάσος Ρούβα, Ζαρός, Ίτανος, Κάτω Ζάκρος, Κερατόκαμπος, Κουρεμένος, Μαριδάτη, Μάταλα, Μονή Ξερά Ξύλα, Σκίνακας, Σπήλαιο Μιλάτου, Σπιναλόγκα, Φαράγγι Ρίχτη, Χιώνα\nAndeli Antonopoulos Elias Andelopaido says:\n13 Μαρτίου 2014 στις 10:59 πμ\nΜπράβο σε όλη την παρέα. Εξαιρετικό άρθρο, με σημαντικές πληροφορίες, ωραίες φωτογραφίες από το ταξιδιωτικό και προσεγμένα βίντεο . Πάντα τετοια\n13 Μαρτίου 2014 στις 4:41 μμ\nΕνα ευγε σε ολοι την παρεα και ιδιαιτερα στον Στελιο, για την περιγραφη και καλοταξιδο το Tiger σου.\n14 Μαρτίου 2014 στις 9:21 μμ\nΓιάννη & Ηλία σας ευχαριστώ για τα καλά σας λόγια. Πάντα όρθιοι και να ταξιδεύουμε…\n17 Μαρτίου 2014 στις 3:35 μμ\nΕγώ που ήμουν?\n18 Μαρτίου 2014 στις 6:35 μμ\nΈλα ντε; Πού ήσουν;\n27 Μαρτίου 2014 στις 12:38 μμ\n‘Εσείς’ περάσατε καλά μου φαίνεται !?!??\nΚανένα 1+ ημερών εκδρομικό δεν θα παίξει τώρα κοντά για να αναθερμάνουμε εκ νέου τις σχέσεις μας, να κάνουν τζίρο και τα βενζινάδικα που τα έχει χτυπήσει η οικονομική κρίση με κίνδυνο να βάλουν λουκέτο; Ή έστω ένα καλό ημερήσιο βρε αδερφέ να κυλίσουν οι ρόδες μας…\nΜέχρι τότε να είμαστε όλοι καλά.\n27 Μαρτίου 2014 στις 7:44 μμ\nΟ καιρός ανοίγει και οι σκηνές είναι ετοιμοπόλεμες… Σύντομα Γιάννη, σύντομα…\n« Balkan Express the Black Ribbon Tour\nΟι περιπέτειες του “εξερευνητή” »


Ένας εγκέφαλος-πολύblender-που φτύνει λέξεις…\nΜην τον κοιτάς έτσι,μην τον φοβάσαι. Δεν είναι τρελλός. Μια στο τόσο, αυτός ο βρώμικος κόσμος γεννά καθαρές ψυχές. Σε αυτόν τον κόσμο όπου οι μανάδες μαθαίνουν στα παιδιά τους πως το χρήμα είναι πιο σημαντικό από την αγάπη αυτός είναι ένας εξώριστος βασιλιάς. Ένας ονειροπόλος που γεννήθηκε στον λάθος τόπο, την λάθος στιγμή.\nΠεταμένος ανάμεσα σε άγρια θηρεία, κρύβεται μέσα σε δρομάκια,χώνεται στο δωμάτιο του και αγκαλιά με ένα μπουκάλι, προσπαθεί να θυμηθεί που έφταιξε, παλεύει να καταλάβει ποιός τελικά κάνει λάθος.\nΨάχνει τον δρόμο και όμως νιώθει σαν να περιπλανιέται μέσα σε μια ατελείωτη έρημο. Δεν είναι κανένας εκεί και όμως έχει πολυκοσμία. Ένας πολύβουος όχλος άπο ανθρωπόμορφα ρομπότ, σύγχρονοι σκλάβοι, πρωταγωνιστές ενός τρομακτικού παραμυθιού. Δεν έχει μάγους και όμορφες πριγκίπισες εδώ. Στην ιστοριούλα αυτή, το χρήμα είναι ο θεός και όποιος το υπηρετεί με το περισσότερο πάθος, μένει ζωντανός και ζεί αυτός καλά και εμείς μεσα στα σκατά.\nΓια αυτό σου λέω, δεν είναι τρελός, απλά άτυχος. Ενας βρώκιμος αλήτης καθισμένος στην γωνιά του είναι. Πίσω του ανεμίζει μια πολύχρωμη σημαία. Σε αυτόν τον ασπρόμαυρο κόσμο, η σημαία αυτή, είναι που διατηρεί ζωντανά τα όνειρα του. Την κρατάει στα χέρια του και περιπλανιέται ανάμεσα στον κόσμο, ένας Δον Κιχώτης δίχως ακόλουθο.Ένας τρελλός,βουτηγμένος στην λογική. Μια καθαρή ψυχή.\nAside • Posted on February 24, 2014 by lsdelis\t• Bookmark the permalink.


Παθολόγος Λοιμωξιολόγος - Χατζηγεωργίου Δημήτριος - Αθήνα\nΗ λέξη σταφυλόκοκκος αποτελείται από τις λέξεις σταφύλι και κόκκος λόγω της μορφής που έχει στο μικροσκόπιο. Ο σταφυλόκοκκος είναι μια ομάδα παρασιτικών βακτηρίων, τα οποία ζουν στο δέρμα και στους βλεννογόνους των περισσότερων ανθρώπων ( σε ποσοστό 20- 40% του πληθυσμού) και αποτελούν μέρος της φυσικής χλωρίδας του οργανισμού. Υπάρχουν πάνω από 30 διαφορετικά είδη σταφυλόκοκκου, τα οποία είναι δυνατό να προκαλέσουν λοίμωξη. Οι πιο πολλές λοιμώξεις προκαλούνται από τον Staphylococcous aureus (χρυσίζων σταφυλόκοκκος).\nΣταφυλόκοκκος : ποιοι κινδυνεύουν περισσότερο να αναπτύξουν λοίμωξη\nΟ καθένας μας είναι πιθανό να αναπτύξει σταφυλοκοκκική λοίμωξη, αλλά οι ακόλουθες ομάδες πληθυσμού κινδυνεύουν περισσότερο :\nΟι γυναίκες κατά την περίοδο του θηλασμού\nΤα εξαρτημένα από τοξικές ουσίες άτομα\nΌσοι χρησιμοποιούν ενδοφλέβιο καθετήρα\nΌσοι έχουν υποβληθεί πρόσφατα σε χειρουργική επέμβαση\nΌσοι πάσχουν από χρόνια νοσήματα όπως ο διαβήτης, η καρδιαγγειακή νόσος ή η πνευμονοπάθεια\nΌσοι πάσχουν από καρκίνο\nΌσοι πάσχουν από δερματικές διαταραχές\nΣταφυλόκοκκος : πως μεταδίδεται\nΟ σταφυλόκοκκος είναι μεταδοτικός. Συχνά, μπορεί να μεταδοθεί από κατοικίδια ζώα, λόγω κακής υγιεινής ή από μολυσμένα τρόφιμα. Επίσης μπορεί να μεταδοθεί από επαφή με ανοιχτό τραύμα ή αμυχή ή ακόμη και από είδη οικιακής φροντίδας.\nΣταφυλόκοκκος και τροφική δηλητηρίαση\nΟ ανθρώπινος οργανισμός μπορεί να παρουσιάσει σταφυλοκοκκική λοίμωξη μέσω της πρόσληψης μολυσμένων τροφών από το βακτήριου. Το βακτήριο staphylococcus aureus απελευθερώνει μια τοξίνη στις τροφές, η οποία προκαλεί εμετό και ναυτία. Οι τροφές που συνήθως ενοχοποιούνται για τροφική δηλητηρίαση προερχόμενη από σταφυλόκοκκο είναι τα αυγά, τα πουλερικά και τα γαλακτοκομικά προϊόντα.\nΣταφυλόκοκκος : πως καταλαβαίνουμε ότι έχουμε μολυνθεί\nΣυνήθως ο σταφυλόκοκκος εμφανίζεται με τη μορφή πυώδους αποστήματος, συνοδευόμενο από έντονο πόνο ερυθρότητα και οίδημα. Στην περίπτωση που ο σταφυλόκοκκος περάσει στο αίμα τότε εκδηλώνεται με υψηλό πυρετό, ρίγη και υπόταση (χαμηλή αρτηριακή πίεση).\nΣταφυλόκοκκος : τύποι μολύνσεων\nΟ σταφυλόκοκκος είναι δυνατό να προκαλέσει πολλούς τύπους μολύνσεων. Στην πλειοψηφία των περιπτώσεων προκαλεί φλεγμονή και απόστημα. Όταν πρόκειται για επιφανειακή λοίμωξη του δέρματος, εκδηλώνεται με τη μορφή εκζέματος.\nΌσον αφορά τις γυναίκες που βρίσκονται στην περίοδο του θηλασμού, τα βακτήρια απελευθερώνονται μέσα στο γάλα και η λοίμωξη ονομάζεται μαστίτιδα.\nΣτην περίπτωση που ο σταφυλόκοκκος εισβάλει στους πνεύμονες είναι δυνατό να προκαλέσει πνευμονία. Εάν η λοίμωξη προχωρήσει στο αίμα τότε μπορεί να προκαλέσει ενδοκαρδίτιδα, δηλαδή βλάβη στις καρδιακές βαλβίδες. Στη συγκεκριμένη περίπτωση, αν δηλαδή προχωρήσει στο αίμα, ο σταφυλόκοκκος μπορεί να καταστεί εξαιρετικά επικίνδυνος, ακόμη και για την ίδια τη ζωή,καθώς μπορεί να εξαπλωθεί σε πολλά όργανα και να προκαλέσει βακτηριαιμία ή σηψαιμία.\nΣταφυλόκοκκος : οι κυριότερες λοιμώξεις\nΣπυριά με πύον – πρόκειται για τον πιο κοινό τύπο λοίμωξης που αναπτύσσεται είτε σε κάποιον σμηγματορροϊκό αδένα του δέρματος είτε σε κάποιον θύλακα τρίχας. Συνήθως εμφανίζεται στους γλουτούς, στο κάτω μέρος των χεριών ή γύρω από τη βουβωνική χώρα.\nΔιηθίνας – πρόκειται για βαθύτερη φλεγμονή που συνοδεύεται από τη δημιουργία αποστήματος.\nΚυτταρίτιδα – πρόκειται για λοίμωξη στα κατώτερα στρώματα του δέρματος. Συνήθως εμφανίζεται στην περιοχή των ποδιών.\nΜολυσματικό κηρίο – πρόκειται για εξαιρετικά μεταδοτικό και ιδιαίτερα επώδυνο τύπο λοίμωξης. Συνήθως εκδηλώνεται με φλύκταινες ( φουσκάλες ) που στάζουν υγρό.\nΒακτηριαιμία – πρόκειται για λοίμωξη του αίματος. Τα βακτήρια έχουν εισέλθει στο αίμα και μπορούν να προκαλέσουν σοβαρότατες λοιμώξεις που επηρεάζουν :\nΣταφυλόκοκκος : με ποιον τρόπο γίνεται η διάγνωση\nΣτην περίπτωση που η λοίμωξη δεν είναι σοβαρή και αφορά το επιφανειακό στρώμα του δέρματος, ο γιατρός μέσω της κλινικής εξέτασης είναι σε θέση να προβεί στη διάγνωση χωρίς περαιτέρω εργαστηριακό έλεγχο. Όταν όμως η λοίμωξη είναι σοβαρή, έχει δηλαδή προχωρήσει στα αίμα τότε απαιτείται εργαστηριακός έλεγχος, ο οποίος περιλαμβάνει συνήθως καλλιέργεια αίματος, πύου και ιστών.\nΣταφυλόκοκκος : με ποιον τρόπο θεραπεύεται\nΗ θεραπεία του σταφυλόκοκκου εξαρτάται από το πόσο σοβαρή είναι η λοίμωξη και από τη θέση που αυτή εντοπίζεται. Στην περίπτωση που έχουμε να αντιμετωπίσουμε απλές λοιμώξεις του δέρματος τότε χορηγείται είτε αντιβιοτική αλοιφή είτε αντιβιοτικά χάπια. Όταν το απόστημα είναι μεγάλου μεγέθους τότε γίνεται τομή και παροχέτευση του υγρού ή χειρουργική επέμβαση.\nΣτην περίπτωση που έχουμε να αντιμετωπίσουμε εκτεταμένες λοιμώξεις του δέρματος ή λοίμωξη σε άλλα όργανα ή στο αίμα τότε χορηγείται ενδοφλέβια αντιβίωση.\nΑξίζει να σημειωθεί πως υπάρχουν κάποιοι τύποι σταφυλόκοκκου, οι οποίοι είναι ανθεκτικοί στα αντιβιοτικά και μπορούν να καταστούν πολύ επικίνδυνοι διότι τα αντιβιοτικά δεν μπορούν να καταστείλουν εντελώς τη λοίμωξη και υπάρχει σοβαρή πιθανότητα να περάσει στο αίμα, με όλους τους κινδύνους που αυτό συνεπάγεται..\nΣταφυλόκοκκος : με ποιον τρόπο μπορούμε να προφυλαχθούμε\nΔυστυχώς δεν υπάρχει διαθέσιμο εμβόλιο κατά του σταφυλόκοκκου. Το μόνο που μπορούμε να κάνουμε προκειμένου να προφυλαχθούμε είναι να τηρούμε τους βασικούς κανόνες υγιεινής :\nΠρέπει να καθαρίζουμε με ιδιαίτερη προσοχή τις επιφάνειες όπου γίνεται η προετοιμασία του φαγητού.\nΠρέπει να πλένουμε σχολαστικά τα χέρια μας με σαπούνι\nπριν και μετά την παρασκευή του φαγητού\nύστερα από επαφή με κατοικίδια\nπριν και μετά την επαφή με τραυματισμένο δέρμα.\nΠρέπει να καλύπτουμε πάντα τυχόν τραυματισμένες περιοχές ειδικά αν υπάρχει εκροή πύου.\nΣε καμία περίπτωση μην αντιμετωπίσετε οποιοδήποτε από τα συμπτώματα αψήφιστα. Επικοινωνήστε άμεσα με το γιατρό σας προκειμένου να ξεκινήσετε θεραπεία το συντομότερο δυνατόν.


Υποβολή συμπληρωματικής / τροποποιητικής ΑΠΔ ηλεκτρονικά - Λοιπά ασφαλιστικά θέματα - Κοινότητα Λογιστών Βήμα συζητήσεων\nΞέχασα να συμπεριλάβω εργαζόμενο στην τρέχουσα (& υποβλειθήσα...) ΑΠΔ, μήπως γνωρίζει κανείς εάν μπορώ ηλεκτρονικά να καταθέσω συμπληρωματική / τροποποιητική, χωρίς δλδ να χρειαστεί να προσέλθουμε στο αρμόδιο υποκατ/μα?\nΕάν ναι, που βρίσκεται αυτή η επιλογή???\nΑν είναι εκπρόθεσμη πρέπει να πάει στο αρμόδιο κατάστημα? ή γίνεται και ηλεκτρονικά ?\nΤο πρόστιμο είναι 10% επί των εισφορών ή έχει και άλλες επιβαρύνσεις ??\nΕκπρόθεσμη μόνο σε κατάστημα.\nΓια τον 7/2018 υπέβαλα ΑΠΔ εμπρόθεσμα αλλά δεν συμπεριέλαβα μια εργαζόμενη, γιατί θα έπαιρνε το εξάμηνο από τον ΟΑΕΔ. Ο ΟΑΕΔ απέρριψε το αίτημα της και πρέπει να την ασφαλίσω.\nΟι επιλογές που έχω για κατάθεση στο υποκατάστημα με cd είναι 1. αρχική 2. έκτακτη 3. επανυποβολή. (από το site του ΙΚΑ)\nΤι κωδικό πρέπει να βάλω?\n15 ώρες πριν, solwn 1 είπε\nδεν το χω κάνει άλλα το 3 μου φαινεται το σωστό .\nεκπροθεσμη μόνο στο ικα\n23 ώρες πριν, solwn 1 είπε\nΑν δεν έχεις πρόγραμμα μισθοδοσίας,πως παράγεις τo cd ???\nΜόλις τώρα, ΣΩΤΗΡΗΣ είπε\nΘΗΡΊΟ ΒΓΑΖΕΙΣ ΜΙΣΘΟΔΟΣΙΑ ΣΤΟ ΧΕΡΙ ΓΙΑ ΤΟΥΣ ΠΕΛΑΤΕΣ ΣΟΥ;\nΓΙΑΤΙ ΔΕΝ ΤΟ ΦΤΙΑΧΝΕΙΣ ΚΑΙ ΜΟΝΟΣ ΣΟΥ ΤΟ ΠΡΟΓΡΑΜΜΑ ΓΙΑ ΤΟ CD ; ΕΙΣΑΙ Ο ΔΕΥΤΡΟΣ ΠΟΥ ΜΑΘΑΙΝΩ ΟΤΙ ΤΗΝ ΒΓΑΖΕΙΣ ΣΤΟ ΧΕΡΙ.ΑΛΛΗ ΜΙΑ ΚΟΠΕΛΑ ΕΧΩ ΓΝΩΡΙΣΕΙ ΠΟΥ ΤΟ ΚΑΝΕΙ . ΜΠΡΑΒΟ ΣΟΥ. ΕΓΩ ΠΑΝΤΩΣ ΑΝ ΕΡΧΟΣΟΥΝ ΣΤΟ ΓΡΑΦΕΙΟ ΜΟΥ ΘΑ ΣΤΟ ΕΚΑΝΑ ΤΣΑΜΠΑ ΓΙΑΤΙ ΕΙΣΑΙ ΩΡΑΙΟΣ .\nΓιατι δε παίρνεις ενα τηλ στο υποκατάστημα του ΙΚΑ της περιοχής σου να μάθεις? Αν δεν έχεις πρόγραμμα μισθοδοσίας μπορείς να κατεβάσεις το πρόγραμμα του ΙΚΑ για απδ και με ενα πρόγραμμα για cd να το καταθέσεις.Επισης μπορείς και με στικακι. Καποια υποκαταστήματα παίρνουν ακόμα και δισκέτα..\nΔΕΝ ΔΙΑΦΩΝΩ ΤΑ ΕΧΩ ΑΠΟ ΤΗΝ ΚΟΠΕΛΑ ΠΟΥ ΤΟ ΚΑΝΕΙ ΑΛΛΑ ΔΕΝ ΗΞΕΡΑ ΑΛΛΟΝ\nΑν ξέχασε κάποιος να υπολογίσει επίδομα αδείας με 31/12 σε εργαζόμενο(για τον οποίο έχει υπολογισθεί μισθοδοσία μέσα στο Δεκέμβρη) πάλι πρέπει να πάει στο ΙΚΑ ?\nΝαι με συμπληρωματική ΑΠΔ και βεβαίως το ανάλογο πρόστιμο\nΥπέβαλλα για τον 02/2019 ΑΠΔ για μαθητευόμενο ΕΠΑΛ και τώρα θέλω να κάνω συμπληρωματική με τη διαφορά του ποσού λόγω αύξησης του κατώτατου ημερομισθίου.\nΤο πρόβλημα είναι ότι με τύπο αποδοχών 01 θέλει υποχρεωτικά να συμπληρώσω ημέρες ασφάλισης, οι οποίες όμως αναφέρονται στην αρχική.\nΠως θα ο αποτυπώσω για να προσωρήσει η ΑΠΔ?\n16 ώρες πριν, no slave είπε\nΤο έλυσα το θέμα.\nΓια όποιον ενδιαφέρεται θα βάλει τη διαφορά ως αναδρομικά (τύπος 09)\nΚαλυτερα θα ηταν να τα δηλωσεις στη Συμπληρωματικη ΑΠΔ με κωδικο αποδοχων 14 Λοιπές Αποδοχές γιατι αφορουν το διαστημα αποδοχες 02/2019 ενω τα αναδρομικα αφορουν παντα προηγουμενο μηνα.\nπχ για ΑΠΔ 02/2019 τα αναδρομικα αφορουν αποδοχες που επρεπε να καταβληθουν εως 31/01/2019.\nΑπλα για το τυπικο.Αφου την εστειλες ολα καλα\n22 λεπτά πριν, floydpink είπε\nΑν θυμάμαι καλά, όταν δηλώνουμε αποδοχές με τύπο 09 (αναδρομικές), τότε, υποχρεωτικά, δηλώνουμε και το διάστημα που αφορούν, στην περίπτωση του/της συναδέλφου: 1/2/2019 έως 28/2/2019.\nΈνας άλλος τρόπος θα ήταν να υποβληθεί Δελτίο Μεταβολής ΑΠΔ και να πληρωθεί η διαφορά.\nΈχω υποβάλει αρχική ΑΠΔ 03/2022, και επειδή έχω εκπαιδευόμενους σε 2 προγράμματα, θα πρέπει να υποβάλω συμπληρωματική\nΔέχεται το σύστημα 2 συμπληρωματικές ή πρέπει να κάνω μια με το σύνολο των εκπαιδευομένων και στα 2 προγράμματα?


Εθνικός Ενεργειακός Σχεδιασμός: Μπορούν οι ΑΠΕ να αποτελέσουν μια αξιόπιστη και βιώσιμη λύση;: Η διαφάνεια Νο. 70, τους έβγαλε από τα ρούχα τους!\nΤην έχω διασταυρώσει με άνθρωπο "από μέσα".\nΗ πρώτη επιδότηση είναι η υποχρεωτική προτεραιότητα στο δίκτυο. ΑΥΤΗ φτιάχνει την "διαθεσιμότητα" του 24%. Δηλαδή την ex post, εκ των υστέρων απολογιστική στατιστική του "πόσα εισπράξαμε από τις εγχύσεις". Δεν έχει σημασία εάν χρειαζόταν το ρεύμα, ή τι κόστισε σε εμάς τους υπόλοιπους, η διαχείρισή του.\nΗ δεύτερη επιδότηση είναι η "ταρίφα". Αν δείτε τα έξοδα, πιο κάτω, θα δείτε ότι η ταρίφα είναι πόσα χρειάζονται για να δείξουν κέρδος. Με €85/ΜΓΒωρα, έχουν απόδοση 11,9% μείον τον φόρο, μείον το κόστος κεφαλαίου, μείον operating and maintenance expenses, μένει ένα πενιχρό (για τα νεοελλαδικά δεδομένα) κέρδος.\nΛΑΘΟΣ! μου λέει αιολικό στέλεχος. Τα λεφτά είναι το 1 δις επιδοτήσεις που έχουν δοθεί μπροστά, up front. ΑΥΤΟ είναι το κίνητρο του άγχους. 1 δις για 1952 ΜΒ. Περίπου 500.000 ανά ανεμογεννήτρια των 2 ΜΒ. Αυτά είναι λεφτά. Έτσι και εγώ είμαι υπέρ των ΑΠΕ.\nΜα τι τους δείχνω και εγώ... Άντε να κάνω φίλους.\nΑναρτήθηκε από Dimitris Pavlakis στις 3:25 μ.μ.


ΓορΓά παρεστιΓμένα: Απριλίου 2010\nΗ ρήση της ημέρας: «Ευρωπαϊκή Ένωση χωρίς την Ελλάδα είναι Ευρωπαϊκή Ένωση χωρίς πιστοποιητικό γέννησης» (Ζισκάρ ντ’ Εσταίν).\nΗ είδηση της ημέρας (για τους αγγλοτραφείς): η (παραδοσιακά Εργατική) εφημερίδα Guardian ανακοίνωσε ότι στηρίζει πλέον τον υποψήφιο των Φιλελευθέρων Δημοκρατών Nick Clegg (βλέπε ΕΔΩ). Ποιος λέει ότι τίποτε δεν αλλάζει στον κόσμο;\nΗ σημερινή μέρα, όπως άκουσα στο ραδιόφωνο, ήταν κατά της σωματικής τιμωρίας των παιδιών. Υποστηρίζεται σθεναρά από όλους εκείνους που ΔΕΝ έφαγαν το απαραίτητο ξύλο από γονείς και δασκάλους στην ηλικία που αυτό θα μπορούσε να συμβάλει στο χτίσιμο του χαρακτήρα τους--τις συνέπειες τις βλέπουμε γύρω μας.\nΑναρτήθηκε από Α. Παπαγιάννης στις 11:33 μ.μ. 3 σχόλια:\nΑν η Ελλάδα ήταν μαγαζί...\nΕπειδή πολλοί από μας τους αδαείς δεν καταλαβαίνουμε τους οικονομικούς όρους που παίζονται σαν μπαλάκια του πινγκ πονγκ γύρω μας τους τελευταίους κάμποσους μήνες, παραθέτω αυτούσιο το σημερινό εύγλωττο άρθρο του Πάσχου Μανδραβέλη (Καθημερινή 29/4/2010) που βάζει τα πράγματα σε μια στοιχειώδη σειρά.\n"Έχουμε ένα μαγαζί γωνία. Ευάερο, ευήλιο και σε κεντρικό δρόμο. Έτσι τουλάχιστον θέλουμε να φανταζόμαστε την Ελλάδα. Ας θεωρήσουμε ότι αυτό το μαγαζί πραγματικά είναι ο ομφαλός του εμπορικού κέντρου. Αυτό το μαγαζί όμως έχει πολλά προβλήματα. Κατ’ αρχήν χρωστά τον τζίρο που θα κάνει τους επόμενους 14 μήνες. Προσοχή! Όχι τα κέρδη, αλλά όσα θα μπουν στο ταμείο τον επόμενο (και κάτι μήνες) χρόνο. Αυτό λέγεται στη γλώσσα των οικονομολόγων δημόσιο χρέος.\nΔεύτερον: αυτό το μαγαζί είχε πέρυσι ζημίες 14% επί του τζίρου του. Προβλέπεται ότι ούτε φέτος θα έχει κέρδη, αλλά αν συμμαζέψει λίγο τα έξοδα θα έχει μόνο 8% επί του τζίρου του ζημίες. Αυτό στη γλώσσα των οικονομολόγων λέγεται δημοσιονομικό έλλειμμα και φορτώνει το προηγούμενο χρέος. Του χρόνου, δηλαδή, θα χρωστά τον τζίρο των 15 επόμενων μηνών.\nΤρίτον: στα ράφια του δεν έχει πολλά δικά του προϊόντα, αλλά τα περισσότερα τα παίρνει από γειτονικά μαγαζιά. Κάτι δίνει και σ’ αυτά τα μαγαζιά, αλλά το πάρε-δώσε είναι περίπου δέκα προς οκτώ. Δέκα παίρνει οκτώ δίνει. Αυτό είναι το έλλειμμα στο ισοζύγιο τρεχουσών συναλλαγών. Επειδή τα μηχανήματα παραγωγής είναι παλιά, η οργάνωσή του σε προβιομηχανικά επίπεδα κ.λπ. τα παραγόμενα προϊόντα του είναι ακριβά και χαλάνε γρήγορα. Αυτό είναι το έλλειμμα ανταγωνιστικότητας.\nΣε αυτό το μαγαζί πέντε βρίσκονται στη γραμμή παραγωγής και δέκα στο λογιστήριο. Κάποιοι του λογιστηρίου έχουν μόνιμη και αμετακίνητη θέση, οπότε, έχει δεν έχει πωλήσεις το μαγαζί, αυτοί παίρνουν τον μισθό τους. Έτσι η μόνη ευελιξία που υπάρχει στην επιχείρηση είναι να απολύονται αυτοί που βρίσκονται στη γραμμή παραγωγής και οι οποίοι παίρνουν τα λιγότερα.\nΤο μαγαζί είναι συνεταιρικό και κάθε συνεταίρος που το διοικεί κάτι παίρνει από το ταμείο και κάποια ανίψια διορίζει στο λογιστήριο. Όσο όμως περισσότεροι διορίζονται στο λογιστήριο, τόσα λιγότερα χρήματα μένουν για τη γραμμή παραγωγής, για αντικατάσταση μηχανημάτων, για προσλήψεις εργατών κ.λπ. με αποτέλεσμα να παράγονται ακόμη λιγότερα προϊόντα και όσα παράγονται να γίνονται πιο ακριβά.\nΕκτός αυτού, υπάρχουν κάποιοι ελάχιστοι του μαγαζιού που ανήκουν σε μια περίεργη θρησκευτική σέχτα. Αυτή θεωρεί το εμπόριο αμαρτία. Οι θρησκόληπτοι δεν περιορίζονται να κάνουν τη «θεία λειτουργία τους», αλλά κάθε λίγο και λιγάκι μπλοκάρουν την είσοδο για να μην αφήσουν τους πελάτες να αμαρτήσουν.\nΌπως είναι φυσικό, αυτό το μαγαζί δεν βγαίνει. Οι τράπεζες που το δανειοδοτούσαν είναι επιφυλακτικές. Κοιτούν τα νούμερα στους ισολογισμούς, βλέπουν και τα «νούμερα» που μπλοκάρουν την πόρτα, και υποψιάζονται πως η επιχείρηση πάει για φούντο και θα χάσουν τα λεφτά τους. Κάποιοι γείτονες προσφέρονται να βοηθήσουν για να μη βγάλει κακό όνομα η περιοχή και υπάρχει ένα κοινό εγγυητικό ταμείο για ώρα ανάγκης, αλλά για να βάλουν το χέρι στην τσέπη ζητούν να αλλάξει εκτός από τη βιτρίνα και ο τρόπος λειτουργίας του μαγαζιού. Αυτό δημιούργησε αναταραχή στο μαγαζί -κυρίως στο λογιστήριο- και κάποιος είχε τη φαεινή ιδέα: να κάνουμε δημοψήφισμα αν θα πάρουμε τα λεφτά τους. Η συζήτηση συνεχίζεται."\nΑναρτήθηκε από Α. Παπαγιάννης στις 11:42 μ.μ. 1 σχόλιο:\nΤο καλειδοσκόπιο της κρίσης\nΗ τρέχουσα κρίση σε κάνει να σκέφτεσαι πολυδιάστατα. Σίγουρα δεν είναι μονόπλευρη, σίγουρα δεν επιδέχεται μια και μόνη απλή εξήγηση, σίγουρα κάποιες από τις πτυχές της μπορεί να φαίνονται εξωφρενικές, ανήκουστες, παράδοξες, απάνθρωπες. Πάντως είναι ένα πολυεδρικό πρίσμα που αλλάζει όψεις και εικόνες, ανάλογα με τη γωνιά που το βλέπεις, αλλά και μετακινείται συνεχώς σαν τον θρυλικό φούρνο του Χότζα.\nΤο παγκόσμιο ‘χωριό’ μοιάζει με τεράστιο γήπεδο ποδοσφαίρου. Κάθε θεατής έχει στο μυωπικό οπτικό πεδίο του μόνο μια μικρή γωνιά, και βλέπει μόνο όσα γίνονται εκεί μέσα. Τις μακρινές ‘πάσες’ ή στρατηγικές κινήσεις που λαμβάνουν χώρα στην άλλη άκρη, δεν τις φαντάζεται καν. Κάθε πλευρά και κάθε παίκτης έχει τη δική του ‘ατζέντα’, μικρή ή μεγάλη, φανερή ή--συνήθως--κρυφή και ανομολόγητη, και προσπαθεί να αποκομίσει το δικό του κέρδος είτε παίζοντας είτε εκμεταλλευόμενος τις κινήσεις, την αδράνεια ή τα λάθη των άλλων.\nΚάνεις τη σκέψη ότι όταν στον παγκόσμιο βάλτο χτυπιούνται τα βουβάλια την πληρώνουν τα βατράχια. Όταν το δολάριο και το ευρώ διαγκωνίζονται για το πάνω χέρι στις αγορές, ποιος θα σκεφτεί άνεργους Έλληνες και Πορτογάλους; Αν η προτεραιότητα είναι π.χ. η διάλυση του κοινού νομίσματος, ποιός δίνει σημασία αν το ξήλωμα θα αρχίσει από τη Μεσόγειο ή από την Ιβηρία και για το αν θα παρασύρει λίγες ή πολλές οικονομίες στο ντόμινο;\nΑκούς να μιλούν για τις απρόσωπες και ανώνυμες ‘αγορές’ όπως σε άλλες περιπτώσεις για τους ‘γνωστούς αγνώστους’, και αναρωτιέσαι σε ποιούς είναι πουλημένες οι μεγαλύτερες (θεωρητικά) δυνάμεις του κόσμου αυτού ώστε να εξαρτώνται απόλυτα από τη βούλησή τους και να μη μπορούν να τις ελέγξουν. Και θυμάσαι ότι ο Χριστός αναφέρεται στον «άρχοντα του κόσμου τούτου», που όμως δεν έχει καμιά εξουσία χωρίς την άνωθεν άδεια, και που έρχεται «έχων θυμόν μέγαν, ειδώς ότι ολίγον καιρόν έχει».\nΚαι θυμάσαι τον John Donne που έγραφε πριν πέντε αιώνες ότι «Κανένας άνθρωπος δεν είναι νησί»: παγκοσμιότητα σημαίνει ότι καθετί που κάνουμε (ή δεν κάνουμε) έχει αντίκτυπο σε όλους. Από το αδιάφορο πέταγμα μιας μπανανόφλουδας στο δρόμο μέχρι την πιο θερμή προσευχή κάποιου άγνωστου ερημίτη στα Καρούλια του Άθωνα.\nΥΓ. Για μια πιο εστιασμένη ελληνική προσέγγιση στην κρίση διαβάστε το κείμενο του Μίκη Θεοδωράκη ΕΔΩ.\nΑναρτήθηκε από Α. Παπαγιάννης στις 6:54 μ.μ. Δεν υπάρχουν σχόλια:\n«Σκάσε και κολύμπα!»\nΣιγά-σιγά συνειδητοποιούμε και αποδεχόμαστε ως αναπόφευκτη την οικονομική επιτήρηση στην οποία εντάσσεται πλέον η χώρα μας. Είτε μας αρέσει είτε όχι, φαίνεται ότι η αρχή του Αρχιμήδη «Δος μοι πα στω και ταν γαν κινήσω» (δηλ. δώσε μου τόπο να σταθώ και θα κινήσω τη γη) φαίνεται να εφαρμόζεται και στην πολιτική και οικονομική πράξη: μόνο με εκ των έξω παρέμβαση μπορεί να αλλάξει ένα χρόνια εκτροχιασμένο σύστημα. Το σύστημα όμως απαρτίζεται από ανθρώπους, που θα πρέπει να παίξουν τον δικό τους ατομικό και συλλογικό ρόλο στην όλη προσπάθεια. Καλές είναι όλες οι προσκλήσεις και παροτρύνσεις για δουλειά, για αλλαγή νοοτροπίας και τακτικής. Ίσως η πρώτη και πιο βασική, προς πολιτικούς και δημοσιογράφους, θα πρέπει να είναι: μπορούμε να σταματήσουμε την φλύαρη αργολογία για το αν φταίνε τα τελευταία πέντε, τριανταπέντε ή εξηνταπέντε χρόνια για το χάλι μας; Καθένας μπορεί να έχει τη δική του εκτίμηση γι’ αυτό, και δεν πρόκειται να καταλήξουμε πουθενά συζητώντας. Μήπως η προσταγή του παλιού ανεκδότου («Σκάσε και κολύμπα!») είναι ρεαλιστικά η πιο χρήσιμη;\nΑναρτήθηκε από Α. Παπαγιάννης στις 6:29 μ.μ. 3 σχόλια:\nΤο κρυφό καμάρι έγινε τούμπανο\nΠάντα αποτελούσε μια δύσκολη μορφή ιατρικής επικοινωνίας η αναγγελία της δυσάρεστης είδησης: πώς να πεις στον άρρωστο ότι έχει π.χ. καρκίνο ή AIDS; Τώρα ξέρω έναν σίγουρο τρόπο. Η χθεσινοβραδινή δήλωση του κυβερνητικού εκπροσώπου: «Η μη προσφυγή στον μηχανισμό στήριξης δεν αποτελεί εναλλακτική λύση» στο εξής θα αποτελεί το κλασικό παράδειγμα της διπλής άρνησης στο συντακτικό. Με άλλα λόγια: «Οι ελπίδες που έτρεφαν κάποιοι ότι ως κράτος δεν πτωχεύσαμε στερούνται παντελώς βάσης».\nΓια να παραφράσουμε το γνωστό καβαφικό ερώτημα:\n«Και τώρα τί θα κάνουμε με τους βαρβάρους\nπου έρχονται να μας προσφέρουν κάποια λύση;»\nΥΓ. Αν μάλιστα επιλέξεις να κάνεις την οριστική αναγγελία από μια ακριτική και συμβολική τοποθεσία όπως το Καστελόριζο, τότε έχεις κερδίσει σίγουρα τη μάχη των εντυπώσεων.\nΑναρτήθηκε από Α. Παπαγιάννης στις 4:25 μ.μ. 2 σχόλια:\nΑπό τις λίγες έννοιες του Κώδικα Οδικής Κυκλοφορίας που έχει καθιερωθεί εδώ και χρόνια σαν έκφραση της καθομιλουμένης. Έτσι, για να μη φύγουμε από την τρέχουσα επικαιρότητα, μπορεί να ακούσουμε επίσημα σε μερικές μέρες ότι «Η προσφυγή στο ΔΝΤ είναι μονόδρομος» (μερικοί το λένε κιόλας). Δεν παριστάνω τον γνώστη ή τον ειδικό, απλώς θέλω να πω ότι ο ‘μονόδρομος’, όπως τον χρησιμοποιούν οι πολιτικοί και οι δημοσιογράφοι ευκαίρως-ακαίρως, έχει πάρει την έννοια του αδιεξόδου, της κατάστασης που δεν επιδέχεται εναλλακτικές λύσεις. Πολλές φορές είναι πραγματικός, κάποτε όμως φανταστικός ή ίσως και τεχνητά επιβαλλόμενος και καλλιεργούμενος. Με το λέγε-λέγε στο τέλος το πιστεύουμε ότι όντως έτσι πρέπει να είναι και ότι δεν υπάρχουν άλλες επιλογές. Κι άντε να βγάλεις άκρη.\n[Σημ. Η γελοιογραφία του Πετρουλάκη από τη σημερινή Καθημερινή]\nΑναρτήθηκε από Α. Παπαγιάννης στις 4:27 μ.μ. 1 σχόλιο:\nΥπάρχουν πολλοί τρόποι για να σκλαβωθεί μια χώρα. Είτε μετά από πόλεμο και κατάκτηση (π.χ. Τουρκοκρατία, Κατοχή 1941-44), είτε με την έξωθεν υποκινούμενη βίαια κατάλυση του πολιτεύματος (σαν σήμερα πριν 43 χρόνια), είτε με την εξώθηση σε οικονομική εξαθλίωση και εξάρτηση (δεν χρειάζεται να παραθέσω παράδειγμα), που μπορεί κι αυτή να γίνει με διάφορους τρόπους, είτε ακόμη με εθελούσια πολιτισμική σκλαβιά (ξενομανία, μιμητισμός). Ωστόσο, άλλο πράγμα είναι η υποδούλωση ενός κράτους και άλλο η υποταγή του φρονήματος των ανθρώπων, πολλών ή λίγων, που το απαρτίζουν. Σε κάθε σκλαβιά που πέρασε η Ελλάδα υπήρχαν οι ψυχικά αδούλωτοι, που με ποικίλους τρόπους διατήρησαν τη δυνατότητα να ‘συλλογιούνται λεύθερα και καλά’ και να μη συσχηματίζονται με τις όποιες επιταγές των κατακτητών τους. Ακόμη και τις πιο αθώες.\nΣημ. Δανείσθηκα τον τίτλο του σημειώματος από το πρώτο τεύχος του ‘Μικρού Ήρωα’. Ευτυχώς τον είχα γνωρίσει πριν από εκείνη την Παρασκευή του ’67.\nΑναρτήθηκε από Α. Παπαγιάννης στις 12:40 π.μ. Δεν υπάρχουν σχόλια:\nΑπό την πρόσφατη επίσκεψη στην Κέρκυρα, ένα θέαμα που το βλέπει κανείς σε κάθε κήπο και αυλή. Αφιερώνεται σε όσους επιμένουν να εισάγουν, να πωλούν και να αγοράζουν λεμόνια από την... Τουρκία.\nΑναρτήθηκε από Α. Παπαγιάννης στις 7:03 μ.μ. 2 σχόλια:\nΟ ευφάνταστος προφήτης Ιούλιος Βερν τοποθέτησε σε ισλανδικό ηφαίστειο την είσοδο των τολμηρών ταξιδιωτών του προς το κέντρο της γης (αν θυμούμαι καλά, από τα πρώτα βιβλία του που διάβασα μικρός). Στις μέρες μας ένα άλλο ισλανδικό ηφαίστειο γίνεται κέντρο του παγκόσμιου ενδιαφέροντος με την τέφρα του. Εκτοξεύει τεράστιες (αλλά όχι και τις μεγαλύτερες γνωστές, όπως μας λένε οι ειδικοί) ποσότητες αερίων και σωματιδίων σε ύψη πολλών χιλιομέτρων, καθώς και κομμάτια λάβας σε μέγεθος... αυτοκινήτου. Για φαντασθείτε τι ενέργεια μεταφέρει ένα... εκτοξευόμενο πυρακτωμένο αυτοκίνητο. Η σποδός του ηφαιστείου καθηλώνει τα αεροπλάνα ανά την υφήλιο, δίνοντας ένα ‘καυτό‘ μήνυμα ότι οι φυσικές δυνάμεις είναι πολύ ισχυρότερες από την πανάκριβη τεχνολογία με την οποία ικανοποιούμε τις ταξιδιωτικές μας επιθυμίες ή ανάγκες, συνήθως χωρίς να το πολυσκεφτόμαστε. Έστω κι αν ένας τουλάχιστον ξένος σχολιαστής (Simon Jenkins, The Guardian 19/4/2010) χαρακτηρίζει τον πανικό που δημιούργησε το ηφαίστειο ως ‘νέα γρίπη Η1Ν1’, δεν είναι άσχημο να αναλογισθούμε λιγάκι πόσο μικροί είμαστε μπροστά στα μεγέθη που κρύβονται κάτω από την ‘στερεά’ κρούστα της γης. Κάτι τέτοιο εκφράζει στην Καθημερινή η Μαρία Κατσουνάκη στο άρθρο της με τίτλο ‘Ένας κόσμος στην αίθουσα αναμονής’, που καταλήγει: «Το Αγιαφιγιαπλαγιοκούλ θυμίζει, με απόλυτο τρόπο, ότι κανείς δεν είναι αθάνατος».\nΣΗΜ. Δείτε στη σελίδα αυτή πραγματικά εντυπωσιακές εικόνες από το Ισλανδικό ηφαίστειο.\nΑναρτήθηκε από Α. Παπαγιάννης στις 12:03 π.μ. Δεν υπάρχουν σχόλια:\nΗ λογική της κινητής τηλεφωνίας\nΔιαβάζω στα ‘ψιλά’ γράμματα λογαριασμού κινητής τηλεφωνίας ότι η ελάχιστη διάρκεια της κάθε κλήσης υπολογίζεται στα 45 δευτερόλεπτα. Ίσως δεν ακούγονται πολλά. Ωστόσο, δεδομένου ότι οι εταιρείες συνήθως πουλούν ‘φτηνά’ πακέτα συγκεκριμένου χρόνου, μετά τον οποίο ‘πέφτει καπέλο’, κάθε κλήση, όσο μικρή κι αν είναι, ροκανίζει κατά 45 δευτερόλεπτα τον δωρεάν χρόνο που δικαιούται ο χρήστης. Θα ήταν πολύ πιο λογικό να αρχίζει η χρέωση π.χ. από 15 δευτερόλεπτα και να αυξάνεται όσο αυξάνεται ο χρόνος ομιλίας κάθε κλήσης, με τη λογική των φορολογικών συντελεστών. Αλλά βέβαια, ποιος στ' αλήθεια πιστεύει ότι ο τρόπος με τον οποίο χρησιμοποιούμε--και κατά συνέπεια πληρώνουμε--το κινητό τηλέφωνο υπακούει στην κοινή λογική;\nΑναρτήθηκε από Α. Παπαγιάννης στις 12:25 π.μ. 1 σχόλιο:\nΜας συνόδευσαν για ένα τμήμα της επιστροφής μας από την Κέρκυρα, χαρίζοντάς μας μια ιδιαίτερη απόλαυση σαν "κερασάκι" στο ωραίο ταξίδι. Απολαύστε τα κι εσείς!\nΑναρτήθηκε από Α. Παπαγιάννης στις 12:08 π.μ. 3 σχόλια:\nΗ γλώσσα του lifestyle\nΣταχυολογώ γλωσσικά δείγματα από τεύχος περιοδικού κάποιας αεροπορικής εταιρείας που φυλλομέτρησα παλαιότερα στη διάρκεια κάποιας πτήσης:\nHaute couture shopping - glamorous - clubbing - στιλάτος - ντιζάιν - μίνιμαλ - cool - brands - must - water sports - rich and famous - τζαζ καταστάσεις - high class προορισμοί - VIP παρέες - spots - live - meeting point - spa και beauté - in fashion τόπος - ελληνική nouvelle cuisine - απόλυτο trend - κλάμπερ - all time αξία - wannabe models - φαν - guest εμφανίσεις - free style σαββατοκύριακο - comme il faut συμπεριφορές.\nΚαι πάει λέγοντας. Το περιοδικό είναι ελληνικό, τουλάχιστον κατ’ όνομα. Αλλά άντε να βγάλεις άκρη για τί πράγμα μιλάει. Εκτός αν είσαι ‘in’ με την τρέχουσα διάλεκτο, που περιγράφει π.χ. την Αράχωβα σαν ‘All-Time-Classic’ τουριστικό προορισμό και σου προσφέρει ‘tips’ και ‘must’ για να την απολαύσεις. Και βέβαια η Βαβυλωνία αυτή δεν περιορίζεται στα ταξιδιωτικά περιοδικά, αλλά επεκτείνεται σε όλα τα έντυπα που ανήκουν στην ευρεία κατηγορία του ‘lifestyle’, της αρρώστιας αυτής που είναι υπεύθυνη, μεταξύ άλλων, για το χάλι που βρισκόμαστε ως χώρα. Αν δεν τιμάς αυτό που έχεις (γλώσσα, πατρίδα, ιστορία, παράδοση, πίστη, φύση και ό,τι άλλο) αλλά το εξαργυρώνεις με ποικίλα ‘faux’ ανταλλάγματα, τότε μια μέρα θα το αναζητάς, αλλά μάταια.\nΑναρτήθηκε από Α. Παπαγιάννης στις 12:15 π.μ. 5 σχόλια:\nΟικονομία και φιλοσοφία\nΠρώτα να ζει κανείς κι έπειτα να φιλοσοφεί, συμβούλευαν οι Λατίνοι. Επειδή η ζωή δεν εξαντλείται στην οικονομία, δεν σταματά όταν δεν υπάρχουν λεφτά. Το ακόλουθο σκίτσο το επιβεβαιώνει με χαρακτηριστικό Αρκα-δικό τρόπο:\nΜόλις πρόσεξα ότι το παρόν Ιστολόγιο έφτασε αισίως τις 600 αναρτήσεις. Δεν έχω να προσφέρω τούρτα... γενεθλίων, αλλά σας 'κερνάω' μια νέα σελίδα, με διαφορετικό περιεχόμενο, τα Καλώς, ή κακώς, κείμενα, και περιμένω τα σχόλια και τις αντιδράσεις σας.\nΑναρτήθηκε από Α. Παπαγιάννης στις 11:23 μ.μ. 1 σχόλιο:\nΠρόστιμο σε υπουργό\nΈτριψα τα μάτια μου διαβάζοντας τον τίτλο, και τη συνέχειά του: "... διότι κάπνιζε σε κλειστό χώρο". Πού ζούμε; αναρωτήθηκα. Έστειλα το ποντίκι μου προς αυτή την περίεργη χώρα που βάζει πρόστιμα σε υπουργούς. Και διάβασα και την είδηση:\nΟ υπουργός Γεωργίας της Κροατίας Πέταρ Τσομπάνκοβιτς πλήρωσε πρόστιμο 100 κούνα (13,74 ευρώ) διότι κάπνισε σε επιχειρηματικό συνέδριο... Ο Τσομπάνκοβιτς φωτογραφήθηκε να καπνίζει στην διάρκεια συνάντησής του με τοπικό παρασκευαστή γλυκών μερικές ημέρες μετά την επιβολή ιδιαίτερα αυστηρών περιορισμών για το κάπνισμα σε κλειστούς χώρους.\n«Ζητώ συγγνώμη από τους πολίτες της Κροατίας για το ότι παραβίασα το νόμο», είπε ο υπουργός στους δημοσιογράφους. «Θα προσπαθήσω να ελέγχω τον εαυτό μου ώστε να μην αφήσω να ξανασυμβεί κάτι τέτοιο».\nΔεν έχει σημασία το ύψος του προστίμου. Πολύ πιο σημαντικός είναι ο συμβολισμός, καθώς και η 'ανάγκη' που ένιωσε ο εν λόγω υπουργός να ζητήσει συγγνώμη από τους πολίτες, κάτι που οι πολιτικοί γενικά δεν κάνουν για πολύ πιο σοβαρά θέματα.\nΑναρτήθηκε από Α. Παπαγιάννης στις 6:05 μ.μ. Δεν υπάρχουν σχόλια:\nΣτον δάσκαλό μας με αγάπη\nΑπό το ομώνυμο κλασικό φιλμ (πρωτότυπος τίτλος: To Sir, with Love) του 1967 με τον Sidney Poitier δανείσθηκε η Μαρία Κατσουνάκη τον τίτλο του άρθρου της στην Καθημερινή (13/4/2010), που αποτελεί φόρο τιμής σε καθηγητή της που απεδήμησε πρόσφατα στα 90 του. Αντιγράφω την τελευταία παράγραφο:\n"Ο Γαβριήλ Καράμπελας ήταν ένας από τους χιλιάδες καθηγητές μέσης εκπαίδευσης. Ήξερε πως στην ώρα του μαθήματος «κάθε στιγμή είναι πολύτιμη». Θεωρούσε ήττα τα αφηρημένα βλέμματα, αδιαφορούσε για την αντιγραφή. Σεβόταν κάθε προσπάθεια, ήταν αμείλικτος με τη σπατάλη χρόνου και ταλέντου. Πίστευε σε ένα εκπαιδευτικό σύστημα που δημιουργεί κίνητρα στους μαθητές, που τους δίνει τη δυνατότητα να αντλούν την πληροφορία μόνοι τους. Ανήκει στους ανθρώπους που δεν «αποχαιρετάς», γιατί κατοικούν μέσα σου, σταθερά και αμετάκλητα".\nΔεν νομίζω ότι υπάρχει καλύτερο αποδεικτικό της προσφοράς ενός εκπαιδευτικού από τον τρόπο με τον οποίο τον μνημονεύουν οι παλαιοί μαθητές του. Άξιοι πραγματικά εκείνοι οι δάσκαλοι που άφησαν τη σφραγίδα τους στις ψυχές των μαθητών τους. Αλλά και καλότυχοι οι μαθητές που δέχτηκαν τέτοιες σφραγίδες από δασκάλους τους.\nΕθνικά οράματα (και θάματα;)\nΠαλαιά και ίσως γνωστή η διήγηση για κάποιον που περνάει μπροστά από μια οικοδομή και ρωτάει τρεις κτίστες τί κάνουν. Τι του απαντούν;\nΟ πρώτος: «Δεν βλέπεις; Αγγαρεία πάλι!»\nΟ δεύτερος: «Βγάζω το ψωμί των παιδιών μου».\nΟ τρίτος: «Χτίζω μια εκκλησία!»\nΗ διαφορά νοοτροπίας που εκφράζουν, με παραβολικό τρόπο, οι τρεις απαντήσεις μπορεί ίσως να μας δώσει μια ιδέα για το τί λείπει από την κοινωνία μας σήμερα. Όταν π.χ. αναπαράγουμε, με τη μορφή λεκτικού στερεοτύπου, την εικόνα του Δημόσιου Υπαλλήλου ως κάποιου που πληρώνεται για να μετράει τις ώρες μέχρι να γυρίσει στο σπίτι, τότε καλλιεργούμε θέλοντας και μη μια αυτοεκπληρούμενη προφητεία: ο υπάλληλος καταντάει να γίνεται τέτοιος που τον περιγράφουμε. Αν δεν εμπνεόμαστε, καθένας στον χώρο της προσωπικής του λειτουργίας (= έργο λαού), από το αίσθημα της προσφοράς υπηρεσίας στους άλλους ή σε έναν απώτερο σκοπό (π.χ. γενική ευημερία--που δεν είναι συνώνυμη με την καλοπέραση!), τότε κάθε εργασία γίνεται αγγαρεία και πηγή εκμετάλλευσης των άλλων προς ίδιον όφελος.\nΕίχα σκεφθεί τα παραπάνω όταν διάβασα το πρόσφατο άρθρο του καθηγητή Θ. Τάσιου στο ΒΗΜΑ με τίτλο ‘Το νέο «Εθνικό» μας όραμα’ (11/4/2010). Λέει με περισσότερα λόγια τα ίδια πράγματα, και παραθέτω μια από τις φράσεις του: ‘Αν τυχόν συμφωνήσουμε ότι όντως «ένα Όραμα μας σώζει», τότε επιτρέψτε μου να πώ οτι το ζητούμενον όραμα ΔΕΝ πρέπει να είναι τάχα μια Μεγάλη Ιδέα-- τέτοια θαυματουργή ευκολία θα ήταν άλλη μια αυταπάτη. Αντιθέτως, πολλές Μικρές Ιδέες θα συνθέτουν το όραμα-- όλες όμως θα δίνουν μιαν Ευχαρίστηση χειροπιαστή’.\nΣημειώνω κι εγώ, δανειζόμενος από τον Μακρυγιάννη, ότι τα οράματα συχνά συνυπάρχουν με τα θάματα. Μόνο που και τα δυο προϋποθέτουν την πίστη.\nΠροσόντα με αντίκρισμα\nΠερνώντας μπροστά από μια ‘βουβή’ τηλεόραση σε νοσοκομειακό χώρο διάβασα έναν υπότιτλο σε ενημερωτική εκπομπή: ‘Και πάλι συζήτηση για τη βάση του 10’. Έχω μερικές απόψεις για το ‘10’, κυριότερη από τις οποίες είναι η απορία για το πώς κάποιες σχολές και κάποιοι καθηγητές θα καταδέχονταν να διδάξουν μόνο φοιτητές που βρέθηκαν τυχαία στο χώρο τους με βαθμούς κάτω από τη βάση. Στην παρούσα συγκυρία όμως σκέφτομαι κάτι άλλο. Οι σπουδές και τα πτυχία, με ή χωρίς τη βάση, δεν φαίνεται να εξασφαλίζουν τα προς το ζην στους κατόχους τους (όσοι πρόλαβαν ως τώρα, κάτι μπορεί να περιμένουν, οι μελλοντικοί όμως;). Μήπως θα πρέπει να προβληθούν (και) άλλες δεξιότητες χρήσιμες για την επιβίωση των σημερινών μαθητών και υποψηφίων; Χωρίς διάθεση υποτίμησης κανενός λαού και καμιάς εργασίας, οι Αλβανοί που ήλθαν στη χώρα μας όλα αυτά τα χρόνια δεν πρόκοψαν επειδή είχαν (πολλοί απ’ αυτούς) κάποιο πτυχίο, αλλά κυρίως διότι ήξεραν να δουλεύουν την τσάπα και το φτυάρι. Πόσοι από τους σημερινούς Έλληνες έχουν αποκτήσει τέτοια προσόντα τελειώνοντας το σχολείο;\nΑναρτήθηκε από Α. Παπαγιάννης στις 6:39 μ.μ. 1 σχόλιο:\nΌχι μόνο μιζέρια!\nΔεν πρέπει να αφήνουμε τον οικονομικό μονόλογο να μας "παίρνει μονότερμα" και να χάνουμε άλλα σημαντικά επίκαιρα. Όπως την τριπλή αθλητική νίκη αυτής της εβδομάδας σε διεθνές επίπεδο: δυο πρωτιές στην Ευρωπαϊκή γυναικεία υδατοσφαίριση (Εθνικός και Βουλιαγμένη), μια στο Ευρωπαϊκό γυναικείο μπάσκετ (Αθηναϊκός). Ένα κυριολεκτικό hat-trick στα ομαδικά αθλήματα γυναικών. Κάτι που μπορεί και πρέπει όχι μόνο να μας κάνει πρόσκαιρα υπερήφανους, αλλά και να μας βάλει ως Έλληνες πολίτες στη νοοτροπία του ομαδικού παιχνιδιού με στόχο αυτό που αξίζουμε: όχι τη γκρίνια μεταξύ μας και την ελεεινολογία των άλλων, αλλά την επίτευξη του καλύτερου. Μπράβο και στις τρεις κυπελλούχες ομάδες, και σε ανώτερα!\nΑναρτήθηκε από Α. Παπαγιάννης στις 10:47 μ.μ. Δεν υπάρχουν σχόλια:\nΘυμάται άραγε κανείς τα αρχικά αυτά που τόσο πανικό και συζητήσεις προκάλεσαν πριν μερικούς μήνες; Ελπίζω να μη ξαναζήσουμε τέτοιες σκηνές επιστημονικής φασαρίας σύντομα, αλλά, τελείως προληπτικά, καταγράφω τη συνταγή που διαφημιζόταν με τον παραπάνω τίτλο σε εστιατόριο του Βελιγραδίου τον περασμένο χρόνο και που τη βρήκα τυχαία σήμερα σε παλαιό περιοδικό. Τα συστατικά: τουρσί λάχανο πασπαλισμένο με καυτερό κόκκινο πιπέρι, τυροσαλάτα με πολύ σκόρδο και ελαιόλαδο, μπέικον τηγανισμένο και ένα ποτήρι ρακί, από κυδώνια, αχλάδια ή σταφύλια. Δεν ξέρω πόσα παθογόνα μικρόβια μπορούν να επιβιώσουν σε ένα τέτοιο εκρηκτικό κοκτέιλ, αλλά προτείνεται ως εναλλακτική λύση για το οποιοδήποτε Tamiflu ή άλλο ισοδύναμο. Αν το σηκώνει το στομάχι σας.\nΑναρτήθηκε από Α. Παπαγιάννης στις 4:07 μ.μ. Δεν υπάρχουν σχόλια:\nΑσφυξία ή αιμορραγία;\nΠριν πολλά χρόνια είχα την ευκαιρία να παρακολουθήσω από την τηλεόραση του BBC τον ακόλουθο διάλογο που καταγράφηκε ζωντανά στα πλαίσια μιας έρευνας για τις γνώσεις των οδηγών πάνω σε θέματα πρώτων βοηθειών. Τον καταγράφω όπως τον διατήρησε η μνήμη μου, χωρίς να ξεφεύγω από την ουσία. Ο δημοσιογράφος συνομιλεί με κάποιον οδηγό σε αυτοκινητόδρομο της Βρετανίας.\n«Σταματάτε για να βοηθήσετε ένα θύμα τροχαίου ατυχήματος. Ένας άνθρωπος αιμορραγεί. Τι θα κάνετε;»\n«Θα δέσω το μέλος που αιμορραγεί όσο γίνεται πιο σφιχτά, για να σταματήσει το αίμα».\n«Ωραία. Αν η αιμορραγία είναι από τραύμα στο κεφάλι, πού θα κάνετε τη σφιχτή περίδεση;»\n«Υποθέτω, στο λαιμό».\n«Και πόσο θα σφίξετε;»\n«Μέχρι να σταματήσει το αίμα».\n«Μα, δεν νομίζετε ότι αυτός ο άνθρωπος θα έχει δυσκολία στην αναπνοή αν του σφίξετε το λαιμό;»\n«Ναι, μάλλον. Διαφορετικά όμως κινδυνεύει να πεθάνει από την αιμορραγία!»\nΜπορείτε να βάλετε στη θέση του άτυχου θύματος τους Έλληνες πολίτες, στο ρόλο του... έμπειρου Σαμαρείτη όσους προτείνουν τα διάφορα απανωτά ‘μέτρα’, και να αποφασίσετε αν το θύμα θα πρέπει να πεθάνει από αιμορραγία ή από ασφυξία. Το ερώτημα παραμένει ακόμη ανοικτό.\nΑναρτήθηκε από Α. Παπαγιάννης στις 11:14 μ.μ. 3 σχόλια:\n"Λοιπόν, πρόκειται για πόλεμο", ήταν η φράση με την οποία ο Ιωάννης Μεταξάς απάντησε στο αίτημα του Ιταλού πρέσβυ Γκράτσι για ‘ελεύθερη διέλευση’ από το ελληνικό έδαφος, ξημερώματα της 28ης Οκτωβρίου 1940. Δεν ξέρω ποιος θα μπορούσε να πει ένα ανάλογο ‘ΟΧΙ’ στους οικοδόμους και κερδοσκόπους του σημερινού οικονομικού χάους. Διαβάζοντας όμως και ακούγοντας τα χθεσινά ‘νέα’ για τις ακριτομυθίες κυβερνητικών ή άλλων στελεχών που ‘διαρρέουν’ γνώμες με βαριές οικονομικές συνέπειες εν μέσω ‘πολέμου’, όπως χαρακτηρίσθηκε σε κάποιο δελτίο η κρίση δανεισμού, σκέφτομαι μήπως κάποιοι από τους κανόνες του πολέμου θα πρέπει να περάσουν σε ημερήσια εφαρμογή. Όπως π.χ. η ανάγκη για τήρηση απορρήτου για πληροφορίες που μπορεί να βλάπτουν τη χώρα (= όλους εμάς, όχι κάποιους στο Περαβρεχιστάν) και ο τρόπος με τον οποίο αντιμετωπίζονται σε καιρό πολέμου οι προδότες και οι κατάσκοποι. Παρόλο που τα ‘έξι μέτρα’ της θανατικής εκτέλεσης απαγορεύονται, τίποτε δεν εμποδίζει την άμεση αποπομπή των υπευθύνων από κάθε δημόσια θέση. Και να δούμε μέχρι πότε θα ανοίγουν το στοματάκι τους οι υπόλοιποι.\nΑναρτήθηκε από Α. Παπαγιάννης στις 4:25 μ.μ. Δεν υπάρχουν σχόλια:\nΑντιγράφω το ομώνυμο σημείωμα από τη σημερινή στήλη του Δημήτρη Δανίκα στο ΒΗΜΑ, χωρίς δικές μου υποσημειώσεις.\n"Βαρέθηκα μιζέρια, μουρμούρα και λογοδιάρροια κατάμαυρη αλά ελληνικά. Να ενηλικιωθούμε, ρε παιδιά. Γιατί ένα εκατομμύριο οχήματα ξαμολήθηκαν σε παραλίες, όρη, κάμπους, αγρούς, λιβάδια και βουνά. Γιατί ατελείωτα τα κατσικάκια, τα αμνοερίφια, οι συκωταριές, τα κοψίδια, οι μπίρες, τα τσίπουρα, τα ούζα και τα κρασά. Γιατί η φτώχεια θέλει καλοπέραση και γλέντια τρελά. Ωραία. Ο καθένας με τα δικά του, τα παρκαρισμένα λεφτά. Όμως η γκρίνια μάς κάνει όλους σαν τα μικρά, πολύ μικρά παιδιά.\nΓιατί έτσι συμβαίνει το εξής σουρεαλιστικό γιουβέτσι: από τη μια τα χώνουμε για τα καλά, από την άλλη γκρινιάζουμε έτσι στα τυφλά. Εντός, εκτός και επί τα αυτά. Τα πασίγνωστα νεοελληνικά. Παραδείγματα άφθονα. Εντελώς σχιζοφρενικά. Πανάκριβο το ξενοδοχείο. Δεν είναι για τα δικά μας τα βαλάντια, τα χαμηλά. Και όμως, το πληρώνεις και δεν βγάζεις τσιμουδιά. Η βενζίνη χρυσάφι. Μόνο για πορτοφόλια χοντρά και αραβικά. Και όμως, την αγοράζεις και εκδράμεις για μέρη εξωτικά. Οι ταβέρνες δεν καταλαβαίνουν από κρίση καμιά. Άσε που ελάχιστοι δίνουν απόδειξη με ΦΠΑ. Και όμως, μπεκροπίνεις και τ΄ ακουμπάς. Τα διόδια χοντρό χαράτσι τού οθωμανού πασά. Και όμως. Θέλεις δεν θέλεις το πληρώνεις. Και μετά σιχτιρίζεις για ν΄ ακούσει ο μισός οργισμένος εαυτός σου το δεύτερο υποταγμένο μισό σου. Μάγκας στα λόγια. Κότα στα έργα. Πολίτης του καναπέ. Με συνείδηση ψύλλου καταναλωτικού. Όπως με το γάλα. Κανένα μποϊκοτάζ. Όπως με τα τρόφιμα. Κανένα μποϊκοτάζ. Όπως με την αμόλυβδη. Κανένα μποϊκοτάζ. Όπως με τα αεροπορικά εισιτήρια. Κανένα μποϊκοτάζ. Όπως με το τηλεοπτικό πτυελοδοχείο. Κανένα μποϊκοτάζ. Όπως με τα φροντιστήρια κατ΄ οίκον. Καμία απόδειξη. Όπως με τα ξενοδοχεία. Κανένα μποϊκοτάζ. Όπως με τον δικομματισμό. Κανένα μποϊκοτάζ. Ψωνίζεις Δεξιά. Κριτικάρεις και βρίζεις Αριστερά. Όπως έλεγε και η νόνα μου, «τα ΄θελες και τάπαθες παιδάκι μου». Βάρα τον. Έχει παρκαρισμένο πράμα. Αντέχει ο χαλβάς!"\nΑναρτήθηκε από Α. Παπαγιάννης στις 12:28 π.μ. Δεν υπάρχουν σχόλια:\nΑνθρώπινα και απάνθρωπα\nΑπό τις ειδήσεις των ημερών και τα δυο γεγονότα. Στην Κίνα ανασύρθηκαν ζωντανοί 115 ανθρακωρύχοι μετά από οκτώ ημέρες ‘ζωής εν τάφω’. Στο Πακιστάν (και αλλού) δεκάδες ανθρώπων σκοτώθηκαν ή τραυματίσθηκαν σε α-νόητες βομβιστικές επιθέσεις. Αγαλλίαση και χαρά στη μια περίπτωση, απόγνωση και θρήνος στην άλλη. Άνθρωποι κι εδώ, άνθρωποι κι εκεί. Για ποια ανθρωπιά μιλάμε όμως όταν εσκεμμένα τινάζει κανείς στον αέρα τους ομοίους του; Ή, πιο κοντά μας, όταν οδηγεί με τρόπο τέτοιο που να προσθέτει 30 και πλέον νεκρούς στην ελληνική άσφαλτο μέσα σε ένα Πάσχα; Yπάρχει ελπίδα να βάλουμε ένα τέλος σε τέτοιες απανθρωπίες;\nΑναρτήθηκε από Α. Παπαγιάννης στις 5:39 μ.μ. Δεν υπάρχουν σχόλια:\nΜαθαίνουμε ότι τελικά ο αναπληρωτής ΥπΕξ θα πάει αύριο στην αντίπερα όχθη του Αιγαίου, έχοντας αναβάλει την επίσκεψη για ΜΙΑ ΟΛΟΚΛΗΡΗ ΕΒΔΟΜΑΔΑ, λόγω των επανειλημμένων αεροναυτικών τουρκικών προκλήσεων, ενώ προετοιμάζεται και η ανάλογη επίσκεψη του γείτονα πρωθυπουργού στην Αθήνα. Αυτό στη σύγχρονη γλώσσα λέγεται Υπερήφανη Εξωτερική Πολιτική: όχι την εβδομάδα που θέλετε εσείς, αλλά εκείνη που θέλουμε εμείς. Τι νομίζετε; Ότι μπορείτε να κάνετε ό,τι θέλετε; Εμείς πάντως δεν κάνουμε ό,τι θέλουμε (μόνο ό,τι μας υπαγορεύουν).\nΑφήνοντας κατά μέρος τέτοια ‘αστεία’ (που δυστυχώς φέρνουν μια πολύ αηδιαστική γεύση στο στόμα), η μόνη λογική στάση απέναντι σε τέτοιους καλούς γείτονες θα ήταν να κόψουμε τελείως την ανταλλαγή επισήμων επισκέψεων επ’ αόριστον. Μόνο αυστηρά υπηρεσιακές σχέσεις, εξ αποστάσεως, χωρίς τσιφτετέλια, κουμπαριές, αμοιβαίους χαριεντισμούς και τζάμπα 'στηρίξεις'. Αν οι γείτονες δεν καταλαβαίνουν τη λέξη ‘μπέσα’, γιατί εμείς να την κάνουμε σημαία;\nΑναρτήθηκε από Α. Παπαγιάννης στις 10:21 μ.μ. 1 σχόλιο:\n'Κιβωτός του Κόσμου'\nΟ πατέρας Αντώνιος Παπανικολάου, ο κλειδοκράτορας της «Κιβωτού του Κόσμου», συμπληρώνει εφέτος 12 χρόνια... φασαρίας. «Μπήκα χωρίς να το καταλάβω σε αυτή τη δουλειά. Χαζεύοντας ένα ιεραποστολικό περιοδικό που ερχόταν στο σπίτι μας σκέφτηκα ότι θα ήθελα να ταξιδέψω σε μια ιεραποστολή. Τελείωσα δάσκαλος και μετά μπήκα στη Θεολογία. Τότε, στα 22 μου και κατά τη διάρκεια της Θεολογικής Σχολής, ξεκίνησα τις ιεραποστολές στο εξωτερικό: Γκάνα, Κένυα, Βραζιλία... Όλα αυτά που είδα και έζησα μου άλλαξαν τόσο πολύ το μυαλό. Οταν ήρθα εδώ ένιωθα... 150 χρόνων».\nΔιαβάστε περισσότερα γι' αυτή τη διαφορετική εκκλησιαστική διακονία στο ΒΗΜΑ του Μεγάλου Σαββάτου.\nΑναρτήθηκε από Α. Παπαγιάννης στις 4:35 μ.μ. Δεν υπάρχουν σχόλια:\nΗ τράπεζα γέμει...\nΚάτι είχε λείψει από το πασχαλινό τραπέζι μας εδώ και πολλά χρόνια. Φέτος, μια και το συνηθισμένο πρόγραμμα άλλαξε και βρισκόμασταν εντός έδρας, είχαμε την ευκαιρία να ξαναζήσουμε τη στιγμή που ο πατέρας ευλογεί «τον τυρόν και τα ωά και τα εδέσματα των κρεών» με το πέρας της νηστείας. Η φωτογραφική αποτύπωση της στιγμής έγινε αυθόρμητα, εκ των ενόντων, χωρίς να διασαλεύσει την τάξη, έστω και με αντίξοες συνθήκες φωτισμού. Είθε να τον έχουμε κοντά μας για πολλές ακόμη ευλογίες.\nΑναρτήθηκε από Α. Παπαγιάννης στις 7:14 μ.μ. 2 σχόλια:\nΜηδείς θρηνείτω πενίαν...\nΜηδείς οδυρέσθω πταίσματα...\nΜηδείς φοβείσθω θάνατον...\nΟ Χριστός ανέστη!\nΑναρτήθηκε από Α. Παπαγιάννης στις 11:17 π.μ. 1 σχόλιο:\nΟ απογοητευμένος προφήτης\nΤο Μεγάλο Σάββατο, εκτός των άλλων, μας θυμίζει με τα αναγνώσματά του τον προφήτη Ιωνά. Έχοντας λάβει εντολή από τον Θεό να αναγγείλει την καταστροφή της μεγάλης πόλης Νινευή αν οι κάτοικοί της δεν μετανοήσουν, και αφού προσπαθεί ανεπιτυχώς να αποφύγει την εκτέλεση της εντολής φεύγοντας με πλοίο, ο Ιωνάς κηρύσσει στη Νινευή και περιμένει το αποτέλεσμα. Όμως συμβαίνει το απροσδόκητο: οι κάτοικοι της πόλης, περιλαμβανομένου και του βασιλιά της, αλλάζουν τρόπο ζωής, νηστεύουν και προσεύχονται, λέγοντας: «Ποιος ξέρει; Ίσως αλλάξει γνώμη ο Θεός και σταματήσει τη μεγάλη του οργή και δεν καταστραφούμε». Και ο Θεός πράγματι αλλάζει γνώμη και δεν καταστρέφει την πόλη. Βλέποντας ο Ιωνάς αυτό, λέει απογοητευμένος στον Θεό: «Γι’ αυτό σηκώθηκα να φύγω, διότι ήξερα πως είσαι Θεός που αγαπάς, σπλαχνικός, μακρόθυμος, και έτοιμος να αλλάξεις γνώμη και να αναστείλεις την τιμωρία. Γι’ αυτό καλύτερα πάρε τη ζωή μου, διότι προτιμώ να πεθάνω παρά να ζω».\nΚαθώς κατασκηνώνει έξω από την πόλη, μέσα στην καυτή έρημο, περιμένοντας να δει το τέλος, ο Θεός διατάσσει να φυτρώσει μια κολοκυθιά που με τα πλατιά φύλλα της του ρίχνει παρήγορη σκιά, και ο Ιωνάς χαίρεται για την ανέλπιστη αυτή ευεργεσία. Την επομένη μέρα ο Θεός προστάζει ένα σκουλήκι να φάγει τις ρίζες της κολοκυθιάς, η οποία ξηραίνεται. Μόλις βγαίνει ο ήλιος, ο Ιωνάς απελπίζεται και αρχίζει πάλι να παρακαλάει να πεθάνει. «Τόσο πολύ λυπήθηκες για την κολοκυθιά;» τον ρωτάει ο Θεός. «Αν λυπήθηκα λέει; Καλύτερα να πεθάνω», απαντά ο προφήτης. Η απόκριση του Θεού αποτελεί ένα από τα πιο παρήγορα μηνύματα που ακούστηκαν ποτέ: «Εσύ λυπήθηκες για μια κολοκυθιά, για την οποία ούτε κόπιασες καθόλου, που νύχτα γεννήθηκε και νύχτα ξεράθηκε. Κι εγώ δεν θα λυπηθώ για τη μεγάλη πόλη, όπου κατοικούν πάνω από εκατόν είκοσι χιλιάδες άνθρωποι, που δεν ξέρουν να ξεχωρίζουν το δεξί από το αριστερό τους χέρι (δηλ. το καλό από το κακό);».\nΝομίζω ότι οποιοδήποτε σχόλιο από έναν απλό αναγνώστη του κειμένου δεν θα μπορούσε να προσθέσει τίποτε στην βαθιά ουσία του. Υπάρχει ελπίδα για όλους. Καλή Ανάσταση!\nΑναρτήθηκε από Α. Παπαγιάννης στις 4:55 μ.μ. Δεν υπάρχουν σχόλια:\n‘Δος μοι τούτον τον ξένον’\n«... ον ομόφυλοι μισούντες θανατούσιν ως ξένον...\n... ίνα κρύψω εν τάφω, ος ως ξένος ουκ έχει την κεφαλήν πού κλίναι...»\nΜικρό επίκαιρο υμνογραφικό αφιέρωμα στον κάθε ‘ξένον’ ομόφυλο (= άνθρωπο) που εύκολα μισούμε και θανατώνουμε, και που δεν έχει πού να κλίνη την κεφαλή. Που όμως μπορεί να ανθεί και να θάλλει και να ομορφαίνει την πλάση, όπως τα αγριολούλουδα πάνω στον αγιορείτικο πετρότοιχο.\nΑναρτήθηκε από Α. Παπαγιάννης στις 12:01 π.μ. Δεν υπάρχουν σχόλια:\nΓια να μη μείνουμε στα της οικονομικής διαφθοράς, χρονιάρα μέρα που είναι, ως κοιτάξουμε λίγο την υμνογραφία. Στο παρακάτω Κάθισμα (από την Ακολουθία των Αγίων Παθών) θα μπορούσε να υπάρχει το όνομα του καθενός μας στη θέση του Ιούδα, με ανάλογες επικρίσεις για τον καθένα:\n«Ποίος σε τρόπος, Ιούδα, προδότην του Σωτήρος ειργάσατο;\nΜη του χορού σε των αποστόλων εχώρισε;\nΜη του χαρίσματος των ιαμάτων εστέρησε;\nΜη συνδειπνήσας εκείνοις σέ της τραπέζης απώσατο;\nΜη των άλλων νίψας τους πόδας, τους σους υπερείδεν;\nΩ, πόσων αγαθών αμνήμων εγένου!\nΚαι σου μεν η αχάριστος στηλιτεύεται γνώμη,\nαυτού δε η ανείκαστος μακροθυμία κηρύττεται και το μέγα έλεος».\nΑναρτήθηκε από Α. Παπαγιάννης στις 2:55 μ.μ. 2 σχόλια:\nΈλληνες και Γερμανοί\nΕπειδή είναι πολύ 'της μόδας' οι Γερμανοί να περνιούνται για νομοταγείς πολίτες και οι Έλληνες για υπόδειγμα νομοαποφυγής, ας διαβάσουμε το παρακάτω σημερινό δημοσίευμα της Καθημερινής που έρχεται να προστεθεί σε άλλα συναφή (για Siemens, Daimler κ.α. γερμανικούς κολοσσούς) και ας θυμηθούμε ότι στην οικονομική διαφθορά ευθύνη έχει όχι μόνο αυτός που 'τα παίρνει', αλλά και αυτός που 'τα δίνει'.\nΑποκαλύψεις για την προμήθεια των υποβρυχίων\nΝέα στοιχεία στο φως της δημοσιότητας.\nΈντεκα στελέχη της γερμανικής εταιρείας Ferrostaal κατηγορούνται από την εισαγγελία του Μονάχου για σειρά συμβάσεων που αφορούν στην κατασκευή υποβρυχίων σε πολλές ευρωπαϊκές χώρες, μεταξύ των οποίων και στην Ελλάδα.\nΕπιπλέον, σύμφωνα με πληροφορίες του ΣΚΑΪ, προβλήματα δεν υπήρχαν μόνο στην ανάληψη της σύμβασης με τις παράνομες πληρωμές, αλλά και στην εκτέλεσή της, καθώς οι Γερμανοί για να υπολογίζεται υψηλότερο το ποσοστό της ελληνικής προστιθέμενης αξίας, συμπεριελάμβαναν στην κατασκευή των υποβρυχίων τιμολόγια άσχετα με αυτή την σύμβαση.\nΥπενθυμίζεται ότι η γερμανική εταιρεία FERROSTAL AG, με παρουσία σε πάνω από 60 χώρες και 4.500 εργαζομένους, «λάδωσε» για να αναλάβει την κατασκευή τεσσάρων υποβρυχίων στην Ελλάδα. Μόνο για το «Παπανικολής», σύμφωνα με τις καταθέσεις που έγιναν στην Εισαγγελία του Μονάχου, δόθηκαν 10-12 εκατομμύρια ευρώ, ενώ γενικά οι προμήθειες - ρεκόρ που καταβάλλονταν από τους Γερμανούς ξεπερνούσαν το 5% του κόστους της παραγγελίας.\nΠαράλληλα, σύμφωνα με ρεπορτάζ της Καθημερινής της Κυριακής, από το 1999 και μετά στις δωροδοκίες μεσολαβούσε δικηγορικό γραφείο της Ζυρίχης που έπαιρνε ποσοστά 10% και είχε συγκροτήσει δίκτυο υπεράκτιων εταιρειών.\nΑναρτήθηκε από Α. Παπαγιάννης στις 2:47 μ.μ. Δεν υπάρχουν σχόλια:\nΟ μπουφές της Μεγάλης Παρασκευής\nΑς με συγχωρήσουν οι υπεύθυνοι του γνωστού ξενοδοχείου για την κριτική. Περνώντας αυτές τις μέρες από μπροστά βλέπω μεγάλη αναρτημένη αφίσα: «Μεγάλη Παρασκευή, πλούσιος νηστίσιμος μπουφές, 22 Ευρώ το άτομο», και από κάτω ανάλογες αναγγελίες για Μέγα Σάββατο και Κυριακή του Πάσχα με παραδοσιακό μενού και ανάλογη αύξηση στην τιμή. Κανείς βέβαια δεν απαιτεί από κανέναν να νηστεύει αν δεν το υπαγορεύει η συνείδησή του. Ωστόσο, το να προσφέρει κανείς «πλούσιο νηστίσιμο μπουφέ» για τη Μεγάλη Παρασκευή είναι σαν να λέει στους Χριστιανούς (οι μη Χριστιανοί δεν περιορίζονται ως προς το εδεσματολόγιό τους): Μπορείτε να πενθείτε, και συγχρόνως να μη χάσετε την ευκαιρία να ξεφαντώσετε. Θα τολμούσε ένας επιχειρηματίας σε ισλαμική χώρα να διαφημίζει στο μαγαζί του «Ελάτε να φάτε τον περίδρομο» ενώ γιορτάζεται το ραμαζάνι;\nΚαι μια ακόμη σκέψη. Το γεγονός ότι μετά από δυο θανάτους νέων ανθρώπων από διαφυγή μονοξειδίου του άνθρακα το ξενοδοχείο λειτουργεί πάλι σαν να μην έγινε τίποτε δεν δίδαξε κάτι στους υπευθύνους;\nΑναρτήθηκε από Α. Παπαγιάννης στις 2:14 μ.μ. 2 σχόλια:\n«Κινδύνοις έν ψευδαδέλφοις» (Ἀρσένιος μοναχὸς, Σκήτη Κουτλουμουσίου- Ἅγιον Ὄρος)\nΧαμένη και χωμένη στην υποκρισία!!!!\nΗ ΓΥΝΑΙΚΑ ΤΟΥ ΚΑΙΣΑΡΑ..ΚΙ ΑΛΛΕΣ ΑΝΟΗΣΙΕΣ..\nΤα… Υστερόγραφα που λέγαμε!\nΜυροφόρες από φωτιά


Δραση στο Ωραιοκαστρο: Η “ΛΑΪΚΗ ΣΥΣΠΕΙΡΩΣΗ” ΓΙΑ ΤΙΣ ΕΚΛΟΓΕΣ ΟΡΓΑΝΩΝ ΤΟΥ ΔΗΜΟΥ ΩΡΑΙΟΚΑΣΤΡΟΥ\nΟ νόμος προβλέπει την εξασφάλιση της απόλυτης πλειοψηφίας της δημαρχιακής παράταξης στα όργανα, συγκεκριμένα τα 3/5 των εδρών. Δηλαδή, από 24% στις εκλογές, παίρνει το 60%! Με τους συνεργάτες του, έφτασε ο κ. Τσακίρης να ελέγχει το 80%! Ο νόμος της Ν.Δ. επίσης προβλέπει τη μεταφορά σε αυτά τα όργανα μιας σειράς από σημαντικές αρμοδιότητες που ήταν στην ευθύνη του Δ.Σ. Πράγμα που συνέχεια το καταγγέλλουμε, απαιτώντας ταυτόχρονα τη λειτουργική αναβάθμιση του Δ.Σ.\nΣυγκεκριμένα, στην Ο.Ε., σύμφωνα με τη μεθόδευση τους, η δημαρχιακή παράταξη πήρε 5 έδρες, από μία έδρα οι συνεργαζόμενες παρατάξεις του πρώην δημάρχου και της “Δύναμη Δημιουργίας” και από μία οι συνδυασμοί “Συνεργασία Τώρα” και “ΑΝΑΣΑ”. Εφόσον σύμφωνα με το νόμο τους, δεν περίσσευε έδρα, οι υπόλοιποι δύο συνδυασμοί, αποκλείστηκαν ΑΚΟΜΑ ΚΑΙ ΑΠΟ ΤΟ ΝΑ ΥΠΟΒΑΛΟΥΝ ΥΠΟΨΗΦΙΟΤΗΤΑ. Το ίδιο και στη δεύτερη επιτροπή.\nΦυσικά, ουδείς τους έκανε έστω μία δήλωση καταγγελίας της αντιδημοκρατικότητας του αστικού νόμου. Ακόμα και οι θιγόμενοι της “Αλληλεγγύη – Ανατροπή”! Σχετική δήλωση έγινε μόνον από τον εκπρόσωπο της “Λαϊκής Συσπείρωσης”: Για το ότι απαγορεύεται η υποβολή υποψηφιότητας στον καθένα σύμβουλο ή πολύ περισσότερο συνδυασμό, ανεξάρτητα του εάν υπάρχουν δυνατότητες εκλογής. Για το ότι θεωρείται απόλυτα συντεταγμένη η σύνθεσή του Δ.Σ., με βάση τις τελευταίες εκλογές, ενώ υπήρξαν πολλές “διαφοροποιήσεις”. Στη συγκεκριμένη ψηφοφορία, απουσίαζαν 5-6 σύμβουλοι, ενώ άλλοι 5 που έχουν δηλώσει “ανεξάρτητοι”, θα μπορούσαν να αποδείξουν (για μία φορά) την ανεξαρτησία τους, ψηφίζοντας λ.χ. Λ.Σ. Να σημειώσουμε ότι η παράταξη “Δύναμη Δημιουργίας” – στενός συνεργάτης του κ. Τσακίρη, εξέλεξε μέλος στην Ο.Ε. με δύο ψήφους! ΄Αλλη πολιτική επιδίωξη τους είναι το να συνταχθεί κάποιος, στον οποίο απαγορεύεται η υποψηφιότητα, με τις παρατάξεις του αστικού αχταρμά, στη λογική του μικρότερου κακού ….\nΗ Λ.Σ. δεν πέφτει σε καμία περίπτωση στις παγίδες τους. Μετά την καταγγελία των όλων διαδικασιών, αποχώρησε από τη ψηφοφορία. Αντίθετα, η παράταξη που πρόσκειται στον ΣΥΡΙΖΑ μετείχε. Από τα αποτελέσματα φαίνεται ότι ψήφισε σύσσωμη τους υποψήφιους της “Συνεργασία Τώρα”! Δηλαδή, τον τέως αντιδήμαρχο – εισηγητή της αύξησης των δημοτικών τελών κατά 33% της προηγούμενης διοίκησης για την Ο.Ε. και τον συνεργάτη της πιο προηγούμενης διοίκησης για την Επιτροπή Ποιότητας.\nΣτην εκλογή της Προέδρου, παρουσιάστηκε η ακόμα μεγαλύτερη συναίνεση. Ψήφοι 25 σε 26 ψηφίσαντες! Αποδοχή του τρόπου διαχείρισης των συνεδριάσεων που σε πολλές περιπτώσεις υπήρξε απαράδεκτος και αντιδημοκρατικός! Η Λ.Σ. δήλωσε ότι δεν θέτει υποψηφιότητα για μία από τις θέσεις του Προεδρείου, γιατί αυτό δεν έχει καμία ουσιαστική αρμοδιότητα, πέραν του να εξυπηρετεί τις αποφάσεις του δημάρχου, των στενών συνεργατών του και φυσικά της κυβέρνησης.\nΟι αντιδραστικές και αντιδημοκρατικές ρυθμίσεις και μεθοδεύσεις, συνιστούν μία Τοπική Διοίκηση ακόμα πιο φιλική στα επιχειρηματικά συμφέροντα και επομένως, πιο εχθρική για το λαό, τα δικαιώματα και τις ανάγκες του. Ο Προϋπολογισμός του Δήμου χρόνια τώρα, είναι εναρμονισμένος με την πολιτική των κυβερνήσεων, για την ενίσχυση της ανταγωνιστικότητας και της κερδοφορίας. Με απαραίτητη προϋπόθεση, την απόσπαση της συναίνεσης του λαού με κάλπικα συνθήματα, όπως “όλοι μαζί”, “ανάπτυξη για όλους”. Είναι το τυράκι των λεγόμενων πολιτικών συνοχής και συνιστούν μέτρα χειραγώγησης του λαού και διαχείρισης της ακραίας φτώχειας.\nΣτις δημοτικές και περιφερειακές αρχές αντιστέκεται η Λ.Σ. Στην κοινωνία ευρύτερα το Κ.Κ.Ε. Γι αυτό απαιτείται η με κάθε τρόπο ενίσχυσή τους.-


Επίθεση βουλευτή στους καπνιστές υπουργούς της Κυβέρνησης:... - Star.gr\nΠΟΛΙΤΙΚΗ - ΟΙΚΟΝΟΜΙΑ Πέμπτη, 4 Μαΐου 2017, 17:57\nΕπίθεση βουλευτή στους καπνιστές υπουργούς της Κυβέρνησης: Δεν είναι εικόνα αυτή για Πολάκη - Μουζάλα!\n«Πυρά» και κατά Ξανθού ο οποίος παραδέχθηκε ότι δεν εφαρμόζεται ο αντικαπνιστικός νόμος\nΕπίθεση στην κυβέρνηση, για την εικόνα που παρουσιάζουν υπουργοί της που καπνίζουν δημοσίως ακόμη και σε κλειστούς χώρους - με ονομαστική αναφορά στον αναπληρωτή υπουργό Υγείας Παύλο Πολάκη και στον υπουργό Μεταναστευτικής Πολιτικής Γιάννη Μουζάλα (σ.σ. οι οποίοι αξίζει να σημειωθεί ότι είναι και οι δύο γιατροί!) - όπως και για την μη εφαρμογή του αντικαπνιστικού νόμου, εξαπέλυσε ο βουλευτής της Δημοκρατικής Συμπαράταξης Κώστας Μπαργιώτας.\nΜιλώντας στην Ολομέλεια της Βουλής και απευθυνόμενος στον υπουργό Υγείας Ανδρέα Ξανθό, ο κ. Μπαργιώτας επισήμανε ότι το κόστος στη δημόσια υγεία από το κάπνισμα ισοδυναμεί με το 1,5 % του ΑΕΠ και ανέφερε ότι υπάρχει πλήρης ατιμωρησία. «Όλοι καπνίζουν παντού όπου και όποτε θέλουν και αυτό αφορά και τη Βουλή και τα νοσοκομεία» τόνισε ο βουλευτής της Δημοκρατικής Συμπαράταξης.\n«‘Εχετε δίκιο ότι ο νόμος δεν εφαρμόζεται» παραδέχθηκε ο υπουργός Υγείας, ο οποίος πρόσθεσε: «Δεν θέλω να δικαιολογηθώ, υπάρχει αδράνεια». Ο ίδιος ανακοίνωσε ότι εκδόθηκε νέα εγκύκλιος για την εφαρμογή του νόμου, αλλά υποστήριξε ότι δεν αρκεί και ότι απαιτείται διυπουργική συνεργασία.\n«Είναι αυτό που λένε ότι πρέπει να ψηφιστεί ένας νέος νόμος για να εφαρμοστεί ο παλιός» ανταπάντησε αιχμηρά ο κ. Μπαργιότας, ο οποίος κατήγγειλε ότι «στα νοσοκομεία λένε ότι δεν καπνίζουν, αλλά δεν κοιτάζουν στα περβάζια των παραθύρων που είναι γεμάτα γόπες».\nΣυμπλήρωσε ο ίδιος, αναφερόμενος ονομαστικά σε υπουργούς της κυβέρνησης: «Από την πολιτεία έχουμε την εικόνα του κ. Πολάκη και του κ. Μουζάλα να καπνίζουν παντου».\nΟ κ. Μπαργιώτας ζήτησε τέλος να υπάρξει ενημερωτική εκστρατεία πως «το κάπνισμα δεν είναι δικαίωμα μέσα στον κλειστό χώρο, είναι παραβατικότητα».


Ο Βολιώτης σολίστας Δήμος Βουγιούκας θα εμφανιστεί απόψε στις Βρυξέλλες - e-thessalia.gr\nΟ Βολιώτης σολίστας Δήμος Βουγιούκας θα εμφανιστεί απόψε στις Βρυξέλλες\nΧριστόφορος Σεμέργελης 27 Απριλίου 2019, 13:51 27 Απριλίου 2019 Έντυπη Έκδοση\nΣε γνώριμα μέρη βρίσκεται ο Δήμος Βουγιούκας. Ο Βολιώτης ακορντεονίστας απόψε Μεγάλο Σάββατο θα εμφανιστεί στο φεστιβάλ «Balkan Trafik», το οποίο φέτος γίνεται για 13η χρονιά στις Βρυξέλλες. Ο 37χρονος μουσικός, ο οποίος έζησε στο Βέλγιο από το 2011 μέχρι το 2016, θα παίξει με το «Trio Tatavla», το μουσικό σχήμα που δημιούργησε ο ίδιος πριν λίγα χρόνια.\nTo φεστιβάλ «Balkan Trafik» διεξάγεται στη βελγική πρωτεύουσα κάθε άνοιξη. «Γίνεται κάθε Απρίλη στο Palais des Beaux-Arts. Έχω ξαναπαίξει πολλές φορές εκεί στο παρελθόν», σημείωσε ο Δήμος Βουγιούκας, ο οποίος απόψε θα έχει την ευκαιρία να σμίξει επί σκηνής με τους Βέλγους Benjamin Clement και Tcha Limberger. O τελευταίος μπορεί να είναι τυφλός εκ γενετής, αλλά θεωρείται ένας από τους σημαντικότερους μουσικούς της jazz manuche παγκοσμίως. «Όταν έμενα Βρυξέλλες, είχαμε φτιάξει το «Trio Tatavla» με τον Limberger, έναν εξαιρετικό σολίστα και σπουδαίο άνθρωπο. Είναι φαινόμενο. Το 2017 βγάλαμε και cd με τον τίτλο «Tatavla». Το εξώφυλλο που κάναμε, μας απεικονίζει και τους τρεις μουσικούς σαν φιγούρες Καραγκιόζη», πρόσθεσε στη συνέχεια ο γνωστός ακορντεονίστας, υπενθυμίζοντας έτσι τους άρρηκτους δεσμούς του με το θέατρο σκιών και τον αγαπημένο ήρωα του.\nΤο άλλο σχήμα που μετέχει ο Βουγιούκας επί βελγικού εδάφους είναι το κουαρτέτο «Gypsy Ensemle» μαζί με τον Benjamin Clement (κιθάρα), τον Costel Ursulet (τσέμπαλο) από τη Ρουμανία και τον Ούγγρο Zoli Kekenj (κόντρα μπάσο) και μας ταξιδεύει στις τσιγγάνικες μουσικές των Βαλκανίων. «Πριν δύο μήνες τους κάλεσα στην Αθήνα για τρεις παραστάσεις κι όταν ανεβαίνω Βέλγιο παίζουμε, όταν μας δίνεται ευκαιρία», είπε χαρακτηριστικά.\nΤο cd με το «Trio Tatavla» ήταν το πρώτο από τα τρία συνολικά που κυκλοφόρησε τα τελευταία δυόμισι περίπου χρόνια με τη συμμετοχή του Βολιώτη δεξιοτέχνη. Ακολούθησε το άλμπουμ «Balkan Caprice» με μουσικές των Βαλκανίων με πιάνο και ακορντεόν, που περιλαμβάνει έντεκα κομμάτια και στο οποίο συνεργάστηκε με την εξαιρετική πιανίστα Αρετή Προσήλια (είναι επίσης Βολιώτισσα, αλλά πλέον ζει και κάνει καριέρα στις Βρυξέλλες).\nΌσο για την πιο πρόσφατη δουλειά του στην πλούσια δισκογραφία που έχει να επιδείξει; Τον περασμένο Οκτώβριο κυκλοφόρησε με τους «Athens Tango Ensemble» το ομώνυμο cd, με 15 αλησμόνητα «διαμάντια» του αργεντίνικου τάνγκο. Μάλιστα, η συζήτηση με τον Δήμο Βουγιούκα, που έχει αναλάβει τις ενορχηστρώσεις και τις διασκευές, έγινε στο περιθώριο των γυρισμάτων του νέου βιντεοκλίπ των «Athens Tango Ensemble» για το τραγούδι «Mia Vida».\nΟ Δήμος Βουγιούκας με τον Limberger\nΟ πολυτάλαντος καλλιτέχνης, ο οποίος καθ’ όλη τη διάρκεια της διαδρομής του ενσωματώνει στοιχεία από πολλές κουλτούρες και οι μουσικές ρίζες του φτάνουν από τα Βαλκάνια μέχρι την Αργεντινή, μίλησε για το κουιντέτο που δημιούργησε τον Οκτώβριο του 2016, αμέσως μετά τον… επαναπατρισμό του από το Βέλγιο και σήμανε παράλληλα την ενασχόλησή του με το μπαντονεόν, ένα όργανο που είναι συνυφασμένο πλέον με το τάνγκο:\nΟι Gypsy Ensemble\n“Η δημιουργία του “Athens Tango Ensemble” ήταν μια ιδέα μου που ξεκίνησε το καλοκαίρι του 2016 και μαζί με τους εξαιρετικούς συναδέλφους Κυριάκο Γκουβέντα στο βιολί, Πάνο Μάρκο στο πιάνο, Δημήτρη Κουφογιώργο στην κιθάρα και Κώστα Αρσένη στο κόντρα μπάσο, ξεκινήσαμε δυναμικά την πορεία μας”, σημείωσε, ενώ έπειτα εξήγησε τον λόγο που αποφάσισε να δοκιμάσει το τάνγκο: «Το να βάζουμε ταμπέλες στη μουσική, είναι λάθος. Άλλωστε, το ακορντεόν είναι ένα όργανο που το συναντάς σε κάθε λαϊκή μουσική και κουλτούρα. Πιο μικρός έφτασα κάποια στιγμή να αντιληφθώ ότι μου αρέσουν κι άλλα στυλ στο ακορντεόν, με κοινό παράγοντα τη λαϊκή μουσική, τη στόφα της πιάτσας. Όπως και το τάνγκο που παίζουμε τώρα. Όσο εξερευνάς μία μουσική, ανακαλύπτεις νέα πράγματα. Είσαι μέσα και κολυμπάς και το μόνο που κάνεις, είναι να διευρύνεις την αντίληψή σου, γύρω από αυτό που σου αρέσει. Κι εφόσον σου αρέσει, γίνεται βίωμα, με την προϋπόθεση να βάζεις την ψυχή σου και να πετυχαίνεις έτσι τη συνεννόηση όλης της ομάδας. Κάτι που γινόταν και στην «Εστουδιαντίνα». Όταν είσαι μόνος, είναι αλλιώς. Όταν είσαι με άλλους και λες «επικοινωνώ», έχει τη δεκαπλάσια δύναμη. Να κάνουμε χωριό, να συνεννοούμαστε. Αυτό πολύ σημαντικό για ένα μουσικό σύνολο. Δεν σημαίνει ότι θα βρεις πέντε-έξι μουσικούς και θα πεις: «Ορίστε οι νότες σας». Κανόνας απαράβατος αυτός».\nΟι Athens Tango Ensemble\nΠροηγούμενο ΆρθροΤο μήνυμα του Μητροπολίτη Δημητριάδος για το ΠάσχαΕπόμενο ΆρθροLive η τελετή της Αφής του Αγίου Φωτός από τα Ιεροσύλυμα


Μίλαν-Βερόνα 3-2: Εκπληκτική ανατροπή! (hls) | Novasports\nΗ Μίλαν βρέθηκε πίσω στο σκορ με δύο τέρματα, όμως, στο δεύτερο ημίχρονο γύρισε το ματς, πετυχαίνοντας τρία γκολ σε διάστημα 19 λεπτών, φτάνοντας σε σπουδαία νίκη\nΤη χαρά της πρώτης θέσης απολαμβάνει σήμερα (16/10) το βράδυ η Μίλαν στη Serie A! Οι “ροσονέρι” πήραν με απίστευτο τρόπο το τρίποντο στην εντός έδρας αναμέτρησή τους με τη Βερόνα, της οποίας επιβλήθηκαν με σκορ 3-2, και περιμένουν την αυριανή συνάντηση της Νάπολι με την Τορίνο για να ξέρουν, αν μείνουν πρώτοι ή πρόκειται να βρεθούν ξανά στη δεύτερη θέση του πίνακα.\nΤο ματς στο Τζουζέπε Μεάτσα ήταν καταπληκτικό! Η Βερόνα αιφνιδίασε τους πάντες και με γκολ των Καπράρι στο 7ο και Μπαράκ με εύστοχο χτύπημα πέναλτι στο 24ο βρέθηκε μπροστά στο σκορ με δύο τέρματα διαφορά (0-2). Καλύτερο ξεκίνημα δεν θα μπορούσε να περιμένει η ομάδα που βρίσκεται στη μέση της βαθμολογίας και ήθελε να πάρει την ανιούσα.\nΗ Μίλαν, αφού πέρασε το σοκ του απόλυτου αιφνιδιασμού, συνήλθε στο δεύτερο ημίχρονο. Πέρασε σε φουλ επίθεση και μέσα σε 19 λεπτά κατάφερε να ανατρέψει το εις βάρος της 0-2, πετυχαίνοντας τρία γκολ και διαμορφώνοντας το τελικό 3-2. Τα τέρματα πέτυχαν οι Ζιρού (59ο), Κεσιέ (76ο, με χτύπημα πέναλτι) και Γκιουντέρ (78ο, αυτογκόλ). Με αυτά, οι “ροσονέρι”, που με 17 τελικές έναντι 10 της Βερόνα και 55% κατοχή της μπάλας έδειξαν ότι ήθελαν περισσότερο τη νίκη, πάτησαν κορυφή και περιμένουν ευχάριστα μαντάτα αύριο.


Μαρία Τζομπανάκη: Η Κρήτη, ο Σασμός και η βεντέτα στην οικογένειά της πριν από 32 χρόνια (βίντεο) – ΝΕΟΙ ΟΡΙΖΟΝΤΕΣ\nΗ Μαρία Τζομπανάκη επέστρεψε τηλεοπτικά σε μία δραματική σειρά με την Κρήτη σε πρώτο πλάνο και με ένα ρόλο βασισμένο στην δεσποτική φιγούρα της κρητικής μάνας που αγαπά, ματώνει και θεριεύει για την οικογένεια της.\nΓέννημα θρέμμα της κρητικής γης, η Μαρία Τζομπανάκη αποκαλύπτει πως και η δική της οικογένεια, έζησε την αιματοβαμμένη παράδοση, το σασμό, τη συμφιλίωση και μάλιστα εις διπλούν. Πώς η ίδια κατάφερε στο παρά ένα να τερματίσει μια βεντέτα που μόλις ξεκινούσε.\nΗ κρητική βεντέτα, ζωντανεύει στους τηλεοπτικούς δέκτες και μέσα από το επιτυχημένο μυθιστόρημα του Σπύρου Πετρουλάκη, ο «Σασμός» κερδίζει το ενδιαφέρον του τηλεθεατή με μία είσοδο άκρως δυναμική.\nΠολλά από τα γυρίσματα της σειράς έγιναν μέσα στο καλοκαίρι σε διάφορα σημεία της Δυτικής Κρήτης, αναδεικνύοντας τις ομορφιές της, με φόντο το σενάριο που αποτυπώνει τον ατέρμονο κύκλο του αίματος, την εκδίκηση και το μίσος.\nΤαυτόχρονα αναδεικνύεται η δύναμη της αγάπης, αλλά και το μεγαλείο της συμφιλίωσης μέσα από τον πολυπόθητο σασμό.\nΤηλεοπτικός σύντροφός της, ο Ηρακλειώτης ηθοποιός, Ζαχαρίας Κεφαλογιάννης, που με την ερμηνεία του εξέπληξε ευχάριστα.\nΣτον «Σασμό», η Μαρία Τζομπανάκη συμπρωταγωνιστεί με τον γιο της, Ορφέα Αυγουστίδη, ο οποίος υποδύεται τον τηλεοπτικό γιο της, Αστέρη, κάτι πολύ ιδιαίτερο και ξεχωριστό για την ίδια.\nΗ Καλλιόπη Σταματάκη , έδειξε από τα πρώτα κιόλας επεισόδια πως είναι μία ηρωίδα που κάθε της συναίσθημα έχει υπερβολή. Αγαπά πολύ , μισεί από τα βάθη της ψυχής της. Κι ακόμη δεν έχουμε δει τις πτυχές του ιδιαίτερου χαρακτήρα της να ξεδιπλώνονται , όπως εξήγησε η Μαρία Τζομπανάκη.\nΣτις 13 Οκτωβρίου στο Ηρώδειο με επίκεντρο το μεγαλειώδες έργο του Μίκη Θεοδωράκη\nΠάντα ανήσυχη και πιστή στον πολιτισμό η Μαρία Τζομπανάκη, θα συμμετέχει, και τραγουδώντας, σε μία παράσταση με άρωμα Κρήτης, στις 13 Οκτωβρίου στο Ηρώδειο. Πρόκειται για μια μουσική διαδρομή με αφετηρία την αρχέγονη, βυζαντινοπρεπή μουσική της Κρήτης και την αποτύπωση της στο συγκλονιστικό έργο του Μίκη Θεοδωράκη με την συμμετοχή του Βασίλη Σκουλά και πολλών άλλων τραγουδοποιών.\nΜε επίκεντρο το μεγαλειώδες έργο του Μίκη Θεοδωράκη, εμπνευσμένο από τη βυζαντινή μουσική παράδοση και τη μουσική και πνευματική κληρονομιά της Κρήτης, η συναυλία παρουσιάζει ένα αριστουργηματικό ψηφιδωτό ήχων που θα ενώσει τον χρόνο, τις πηγές της Μουσικής Ελληνικότητας με το παρών της ελληνικής μουσικής.\n«Κομάντα και Δράκοι»: από την Τετάρτη 22 Σεπτεμβρίου, στο Mega


Μένει στην ΑΕΚ και ο Νικολαΐδης! – Enwsi.gr\nΜένει στην ΑΕΚ και ο Νικολαΐδης!\nenwsi.gr 08/06/2019 18:36\tΣχολίασε\nΔεν πάει… πουθενά ο αρχηγός, εδώ θα μείνει!\nΑνανεώσεων… συνέχεια για την ΑΕΚ! Μετά τον Στάθη Ζαμπούνη που ανακοινώθηκε προ ολίγου πως θα αγωνίζεται με τα κιτρινόμαυρα και τη νέα χρονιάς, το τμήμα Χάντμπολ της Ένωσης γνωστοποίησε πως στον Δικέφαλο συνεχίζει και ο αρχηγός, Παναγιώτης Νικολαΐδης. Έτσι, ο 29χρονος αθλητής θα συμπληρώσει 7 χρόνια στην ΑΕΚ!\nΜετά τις… υπογραφές, ο ίντερ της Ένωσης δήλωσε αρχικά πως οι ενέργειες που γίνονται το τελευταίο διάστημα κάνουν το τμήμα και πάλι… μάγκικο, ενώ, στην συνέχεια καλωσόρισε τον νέο τεχνικό Δημήτρη Δημητρούλια στις τάξεις της Ένωσης και ευχαρίστησε τον ισχυρό άνδρα του τμήματος, Σταμάτη Παπασταμάτη για την εμπιστοσύνη που του δείχνει.\nΜετά την επισημοποίηση της συμφωνίας, ο Παναγιώτης Νικολαΐδης, δήλωσε στο handball.aek.gr:\n«Είμαι πολύ χαρούμενος που συνεχίζω για έβδομη χρονιά στην ομάδα. Έχουν μπει, πλέον, όλες οι βάσεις και τα θεμέλια, για να δημιουργηθεί αυτό που αξίζει στην Ιστορία της ΑΕΚ. Σίγουρα, η χρονιά δεν ολοκληρώθηκε με τον καλύτερο τρόπο. Η ΑΕΚ, το έχω ξαναπεί, διανύει την τελευταία τριετία τις καλύτερες στιγμές της από άποψη διοίκησης, οργάνωσης και σχεδιασμού. Νομίζω, πλέον, έγιναν μαζί με τα τελευταία δύο χρόνια, οι σωστές κινήσεις για να γίνει και πάλι το τμήμα “μάγκικο”. Όλοι μαζί θα τα δώσουμε όλα για να φέρουμε την ΑΕΚ εκεί που της αξίζει. Ο κ. Παπασταμάτης όλοι είμαστε βέβαιοι ότι θα κάνει τα αδύνατα δυνατά για να φτάσει η ομάδα εκεί που όλοι έχουμε ονειρευτεί. Είμαι πολύ χαρούμενος που θα συνεχίσω να είμαι μέλος αυτής της οικογένειας. Ο τραυματισμός μου με κράτησε πίσω, αλλά όλα αυτά ανήκουν στο παρελθόν. Τέλος, θα ήθελα να καλωσορίσω τον κ. Δημητρούλια στην οικογένεια της ΑΕΚ και να ευχαριστήσω τον κ. Παπασταμάτη για την εμπιστοσύνη του στο πρόσωπό μου. Εύχομαι μία καλή χρονιά σε όλους, μακριά από τραυματισμούς»\nΗ ΑΕΚ βρίσκεται στην ευχάριστη θέση να ανακοινώσει την παραμονή του αρχηγού της ομάδας χάντμπολ, Παναγιώτη Νικολαΐδη. Ο 29χρονος ίντερ θα συνεχίσει να φοράει την “κιτρινόμαυρη” φανέλα και τη νέα αγωνιστική περίοδο, συμπληρώνοντας 7ετία στην ομάδα.\nΟ Παναγιώτης Νικολαΐδης, σε αυτά τα 6 χρόνια έχει αγωνιστεί σε 168 επίσημους αγώνες και έχει σημειώσει 572 τέρματα, αποτελώντας τον 7ο ρέκορντμαν συμμετοχών και των 4ο κορυφαίο σκόρερ της Ιστορίας της ΑΕΚ.\nΠαναγιώτη, καλή επιτυχία και τη νέα χρονιά\nΕτικέτες αεκ Παναγιώτης Νικολαΐδης Σταμάτης Παπασταμάτης χάντμπολ


Αναθεώρηση Forskolin 250 – Είναι αποτελεσματικό για την απώλεια βάρους; – TheVitLab\nHomepage / el / Forskolin / Αναθεώρηση Forskolin 250 - Είναι αποτελεσματικό για την απώλεια βάρους;\nΠολλά συμπληρώματα διατίθενται με το όνομα της φορσκολίνης.\nΤο Forskolin είναι ένα πολύ δημοφιλές φυσικό προϊόν και αυτός είναι ο λόγος για τον οποίο η αγορά συμπληρωμάτων είναι γεμάτη από γνήσια ή μη γνήσια προϊόντα με αυτό το προϊόν.\nΕάν είστε φυσιολογικοί και γνωρίζετε πόσο σημαντικό είναι να παραμείνετε υγιείς και σε φόρμα, τότε πρέπει να γνωρίζετε και το Forskolin.\nΑυτή η ένωση δεν είναι μόνο χρήσιμη για τη θεραπεία τρομερών καρκίνων, αλλά στην πραγματικότητα, είναι πολύ καλή για την αύξηση των επιπέδων τεστοστερόνης καθώς και για την απώλεια βάρους λόγω των μοναδικών ιδιοτήτων της.\nΩς εκ τούτου, είναι εξίσου διάσημο στη βιομηχανία bodybuilding και απώλειας βάρους.\nΣήμερα, για να σας βοηθήσουμε με ένα μικρό ποσό, έχουμε την τάση να παρακολουθούμε για να συζητήσουμε ένα σε όλα τα αξιόπιστα εμπορεύματα που έχει το Forskolin λόγω του κύριου συστατικού του.\nΤο Forskolin 250 είναι ένα από αυτά τα νέα συμπληρώματα απώλειας βάρους που σας δίνουν μια διαφορετική προσέγγιση για την απώλεια βάρους.\nΧρησιμοποιώντας το, δεν πρόκειται πλέον για αύξηση των επιπέδων ενέργειας, οπότε καίτε περισσότερες θερμίδες. Πρόκειται περισσότερο για τη βελτίωση της ικανότητας του σώματός σας να χρησιμοποιεί και να καίει λίπος για ενέργεια.\nΕπομένως, εάν έχετε κουραστεί από την παραδοσιακή δίαιτα χαμηλών θερμίδων και θέλετε να δοκιμάσετε κάτι διαφορετικό, μπορείτε να μάθετε περισσότερα για το Forskolin250.\nΜπορεί να σας βοηθήσει να χάσετε βάρος και λειτουργεί η ιδέα της βελτίωσης της καύσης λίπους για μόνιμη απώλεια βάρους;\nΣε αυτήν την κριτική Forskolin 250, θα μάθετε περισσότερα σχετικά με τα οφέλη που μπορεί να σας βοηθήσει να χάσετε βάρος το Forskolin 250.\n1 Τι είναι το Forskolin 250;\n2 Το συστατικό\n5 Είναι το Forskolin 250 κατάλληλο για άνδρες ή γυναίκες;\n6 Ποια είναι τα άλλα οφέλη του Forskolin 250;\n7 Πόσο αποτελεσματικό είναι για την απώλεια βάρους;\n8 Υπάρχουν παρενέργειες Forskolin 250;\n9 Τι πιστεύουν οι χρήστες για το Forskolin 250;\n10 Πού μπορώ να αγοράσω το Forskolin 250;\nΤο Forskolin 250 είναι ένα φυσικό συμπλήρωμα που πληροί τις οδηγίες του FDA. Το γεγονός ότι έχει χρησιμοποιηθεί με την παραδοσιακή ιατρική Αγιουρβέδα είναι μια απόδειξη ότι μπορεί να προσφέρει σίγουρα οφέλη. Βοηθά στην αύξηση της ροής του αίματος και ως εκ τούτου παρέχει περισσότερο οξυγόνο στον εγκέφαλο. Μπορείτε να το δοκιμάσετε μόνοι σας, επισκεφθείτε την επίσημη ιστοσελίδα του Forskolin 250. Με αυτήν τη διαδικασία, ο μεταβολισμός του σώματος αυξάνεται και αυτό έχει ως αποτέλεσμα την έννοια της χρήσης της περιεκτικότητας σε λιπαρά στο σώμα.\nΤο Forskolin 250 ενδείκνυται επίσης προς το σώμα αποφεύγοντας περαιτέρω αύξηση βάρους. Η δραστική απώλεια βάρους μπορεί να είναι συνέπεια άλλων προγραμμάτων απώλειας βάρους που σας κάνουν να αισθάνεστε εξαντλημένοι μεταξύ άλλων συμπτωμάτων. Το Forskolin 250 είναι 100% φυσικό συμπλήρωμα, δεν έχει παρενέργειες αν και η πρόθεση είναι να χάσει υπερβολικό βάρος.\nΔημιουργώντας ένα φυσικό περιβάλλον στο σώμα, αποδεικνύεται ότι η απώλεια βάρους γίνεται ευκολότερη με το Forskolin. Αυτό καθιστά το Forskolin 250 ένα συνιστώμενο συμπλήρωμα για την απώλεια βάρους.\nΤο Coleus Forskohlii είναι ένα φυτό που βρίσκεται κυρίως σε μέρη του Νεπάλ, της Ινδίας και της Ταϊλάνδης. Αυτό ανήκει στην οικογένεια φυτών μέντας. Οι ρίζες του Coleus Forskohlii χρησιμοποιούνται για ιατρικούς σκοπούς. Το Forskolin 250 παρασκευάζεται από τα εκχυλίσματα ρίζας αυτού του φυτού κατά προτίμηση για προγράμματα απώλειας βάρους. Αυτό το εκχύλισμα χρησιμοποιείται για την κατασκευή του Forskolin 250 στο πλαίσιο εγκεκριμένων από την FDA εργαστηρίων. Τα εκχυλίσματα αυτού του φυτού έχουν χρησιμοποιηθεί στην ιατρική Αγιουρβέδα με παραδοσιακή προσέγγιση.\nΤα χάπια διατροφής Forskolin έχουν 250mg εκχυλίσματος Forskolin ανά μερίδα (2 κάψουλες), το οποίο το διατηρεί στη ζώνη ασφαλούς κατηγορίας, παρόλο που είναι λίγο πιο επιθυμητό για τους χρήστες.\nΤο Forskolin δεν περιέχει πληρωτικά, συνδετικά, διεγερτικά ή επιβλαβείς ουσίες με τη μορφή χημικών. Αυτό μπορεί να προκαλέσει ανεπιθύμητες ενέργειες.\nΔιασπά κυρίως το λίπος, αυξάνει το μεταβολισμό.\nΑυτό το είδος μπορεί να υποστηρίξει λόγω των θερμογόνων ιδιοτήτων του.\nΠώς συμβαίνει αυτό το συμπλήρωμα;\nΕνισχύει την παραγωγή του cAMP , ενός μορίου που σηματοδοτεί τα κύτταρα να αυξάνουν τον καταλύτη θραύσης λίπους (ένζυμο), ευαίσθητο στην ορμόνη, HSL (λιπάση).\nΑυτό το HSL είναι λίγο πολύ χρήσιμο στην αποβολή του αποθηκευμένου λίπους.\nΕπιπλέον, επιτρέπει μια θερμογόνο αντίδραση στο σώμα και αυτός είναι ο λόγος που το σώμα σας καίει θερμίδες πιο συχνά από το συνηθισμένο και το σώμα σας θα εξακολουθεί να είναι σε θέση να διατηρεί άπαχους μυς.\nΕπομένως, αυτή η όλη διαδικασία σας επιτρέπει να βιώσετε τη βέλτιστη απώλεια σωματικού βάρους με γρήγορο τρόπο.\nΕπιπλέον, το cAMP συμβαίνει επίσης να προκαλεί τον θυρεοειδή σας που διατηρεί το μεταβολισμό στο σώμα.\nΕπομένως, αυτό το βήμα εντείνει περαιτέρω το μεταβολισμό σας για ακόμη καλύτερα αποτελέσματα.\nΣυμπέρασμα: αυτή η αρχαία θεραπεία είναι σίγουρα ναι! Το γεγονός ότι έχει χρησιμοποιηθεί στην παραδοσιακή ιατρική το κάνει να ενισχύει την προσδοκία ότι είναι ασφαλές να συμπεριληφθεί όταν η απώλεια βάρους είναι επίσης πρόθεση.\nΤο Forskolin 250 βοηθά την αδύνατη μάζα σώματος.\nΕνισχύει το μεταβολισμό της ενέργειας και του σώματος.\nΔιατηρεί την καρδιά υγιή με αυξημένη ροή αίματος.\nΤο Forskolin βοηθά επίσης να διατηρήσει το μυαλό ήρεμο και καταπραϋντικό.\nΕίναι το Forskolin 250 κατάλληλο για άνδρες ή γυναίκες;\nΔεν υπάρχουν τέτοιες ενδείξεις για την αναφορά της καταλληλότητας για άνδρες ή γυναίκες. Όσον αφορά την απώλεια υπερβολικού λίπους, δεν έχει σημασία. Το Forskolin 250 λειτουργεί άψογα για να απαλλαγούμε από αυτά που ενοχλούν το σωματικό βάρος. Όταν ο καθένας έχει στόχο να χάσει βάρος, βοηθά ιδανικά στη διατήρηση αυτού του υπερβολικού σωματικού λίπους. Το καλύτερο πλεονέκτημα για το Forskolin 250 είναι ότι οι ιδιότητες που περιλαμβάνονται στη σύνθεσή του σας προσφέρουν το όφελος της συνολικής ευεξίας, η οποία περιλαμβάνει καλή παροχή οξυγόνου στον εγκέφαλο, βελτιωμένη ροή αίματος και μια πιο υγιή καρδιά. Τούτου λεχθέντος, η απώλεια βάρους είναι ο στόχος μιας φυσικής προσέγγισης.\nΠοια είναι τα άλλα οφέλη του Forskolin 250;\nΟι ιδιότητες του Forskolin 250 δεν επικεντρώνονται μόνο στην απώλεια βάρους. Υπάρχουν και άλλα οφέλη. Η ικανότητα του Forskolin 250 να βοηθά στην απώλεια βάρους ήταν ένα μεταγενέστερο εύρημα. Οι φαρμακευτικές ιδιότητες βοηθούν διαφορετικές φυσικές καταστάσεις όπως η θεραπεία του άσθματος, η καρδιομυοπάθεια και είναι επίσης ευεργετική στη διατήρηση της καρδιάς πιο υγιή. Το Forskolin 250 βοηθά στη ρύθμιση της καλύτερης ροής αίματος προς την καρδιά. Με αυτόν τον τρόπο, αυξάνει την παροχή οξυγόνου στον εγκέφαλο και βοηθά στη διατήρηση του μυαλού ήρεμου. Η συνέπεια της αυξημένης παροχής οξυγόνου στον εγκέφαλο είναι μια καλή μνήμη, μια διαδικασία άπταιστης σκέψης και, φυσικά, η ψυχική σαφήνεια. Η παρατήρηση που έχει χρησιμοποιηθεί στην Αγιουρβέδα το κάνει να πέφτει περισσότερο στην φωτεινή πλευρά της πρόθεσης απώλειας βάρους.\nΘετικά για το Forskolin 250:\nΌντας ένα βιολογικό συμπλήρωμα, μπορεί να αντικατασταθεί με νομισματικά τυποποιημένα προϊόντα χωρίς συνταγή.\nΤο προϊόν είναι κατασκευασμένο από φυσικά και οργανικά στοιχεία που βάζει παρενέργειες στο πλαίσιο του προγράμματος απώλειας βάρους.\nΗ προηγούμενη χρήση στην παραδοσιακή ιατρική καθιστά το Forskolin 250 ένα ασφαλές συμπλήρωμα που περιλαμβάνεται στη διατροφή.\nΠεριλαμβάνει ευεργετικούς παράγοντες όπως η θεραπεία του άσθματος, η διατήρηση της καρδιάς υγιή, αν και η απώλεια βάρους είναι ο επιδιωκόμενος στόχος.\nΑρνητικά στοιχεία για το Forskolin 250:\nΠριν από τη χορήγηση του Forskolin 250, συμβουλευτείτε το γιατρό σας εάν είστε έγκυος ή εάν είστε μεταξύ των ηλικιωμένων.\nΤο Forskolin 250 μπορεί να προκαλέσει διάρροια εάν το χορηγήσετε σε υψηλότερες δόσεις.\nΑποφύγετε τη χρήση του Forskolin 250 εάν έχετε διαγνωστεί υπόταση (χαμηλή αρτηριακή πίεση), καθώς μία από τις ιδιότητες του συμπληρώματος είναι η μείωση της αρτηριακής πίεσης.\nΠόσο αποτελεσματικό είναι για την απώλεια βάρους;\nΗ ποιότητα για την έναρξη της διαδικασίας καύσης λίπους στο σώμα είναι αυτό που σηματοδοτεί την αποτελεσματική ιδιότητα του Forskolin 250 . Μειώνει το λίπος και ελέγχει τη σταθερότητα του βάρους. Η εγκατάσταση επεξεργασίας του Forskolin 250 πραγματοποιείται σύμφωνα με τις οδηγίες της FDA. Αυτή η προσέγγιση καθιστά το Forskolin 250 ασφαλές στη χρήση ως φυσικό συμπλήρωμα. Δεδομένου ότι είναι κατασκευασμένο από φυσικά και φυτικά στοιχεία, το Forskolin 250 δεν έχει παρενέργειες ή κανένα κίνδυνο για την υγεία που σχετίζεται με τη χρήση του. Το Forskolin 250, το οποίο χρησιμοποιείται στην παραδοσιακή ιατρική Ayurvedic για απώλεια βάρους μεταξύ άλλων αποτελεσματικών ιδιοτήτων το καθιστά πειστικό να το προσθέσετε ως συμπλήρωμα για το πρόγραμμα απώλειας βάρους.\nΥπάρχουν παρενέργειες Forskolin 250;\nΔεδομένου ότι το Forskolin 250 παρασκευάζεται εξ ολοκλήρου από τη φυσική φορσκολίνη, δεν υπάρχουν γνωστές παρενέργειες ή κίνδυνοι που σχετίζονται με τη λήψη του συμπληρώματος.\nΜε απλά λόγια, δεν υπάρχει τίποτα στο Forskolin 250, εκτός από το κύριο συστατικό του, που θα μπορούσε να σας προκαλέσει άλλα προβλήματα εκτός από μια πιθανή αλλεργική αντίδραση εάν είστε ευαίσθητοι στη φορσκολίνη.\nΤούτου λεχθέντος, πρέπει να συζητήσετε τις επιλογές σας και το συνολικό προφίλ της υγείας σας με το γιατρό σας πριν ξεκινήσετε οποιαδήποτε συμπληρωματική αγωγή, ειδικά όταν πρόκειται για χάπια διατροφής.\nΤι πιστεύουν οι χρήστες για το Forskolin 250;\nΤα σχόλια των πελατών είναι εξαιρετικά μεγάλα, επειδή οι πελάτες είναι ικανοποιημένοι με το καθαρό, φυσικό μακιγιάζ του Forskolin 250.\nΟι κατασκευαστές του Forskolin 250 έβαλαν όλες τις ελπίδες και την εμπιστοσύνη τους στη δύναμη του forskolin ως βοήθειας απώλειας βάρους και αυτό ακριβώς θα πάρετε με αυτό το συμπλήρωμα.\nΑκόμα καλύτερα, εκτός από την ικανότητά του για απώλεια βάρους, υποστηρίζει επίσης, το Forskolin είναι γνωστό σε πολλούς άλλους παράγοντες υγείας στο σώμα σας, οπότε αυτό το συμπλήρωμα έχει λίγα μειονεκτήματα.\nΟρισμένες κριτικές πελατών ισχυρίζονται ότι το Forskolin 250, όπως και πολλά άλλα «καυτά» συμπληρώματα, βιώνει απλά μια κοινωνική αναταραχή από την τοποθέτησή του σε δημόσια προγράμματα όπως ο Dr. Oz. Ενώ ο Δρ Oz είναι γιατρός και εμπιστεύεται εδώ και χρόνια από τους πολίτες των Ηνωμένων Πολιτειών. Στο παρελθόν, ήταν γνωστό ότι υποστηρίζει προϊόντα που αργότερα αποδείχθηκαν απάτες ή παραπλανήθηκαν με άλλο τρόπο ό, τι είναι ικανά.\nΠού μπορώ να αγοράσω το Forskolin 250;\nΜπορείτε να το αγοράσετε στον επίσημο ιστότοπο.\nΟι αποστολές παραμένουν ανοιχτές για όλα τα προϊόντα και τα πλοία Forskolin 250 σε όλο τον κόσμο. Η αποστολή θα διαρκέσει 2 έως 10 εργάσιμες ημέρες, ανάλογα με το πού ζείτε κοντά στις αποθήκες του παραγωγού.\nΈνα μπουκάλι Forskolin 250 πωλείται 54,99 $. Μπορείτε να το αγοράσετε για 44,99 $ από τον ιστότοπο. Με αυτόν τον τρόπο μπορείτε να εξοικονομήσετε 10 $. Σχετικά με την παράδοση αυτού του προϊόντος είναι δωρεάν και γρήγορη αποστολή.\nΕάν αγοράσετε δύο μπουκάλια, θα λάβετε ένα μπουκάλι δωρεάν. Η τιμή πώλησης αυτού του είδους είναι 164,99 $. Απλά πρέπει να πληρώσετε 89,99 $ για τα πράγματα.\nΜπορείτε να αγοράσετε τρία μπουκάλια Forskolin 250 και να αγοράσετε τρία μπουκάλια δωρεάν. Αν και η λιανική τιμή αυτού του πακέτου είναι 329,99 $, μπορείτε να το αγοράσετε με τιμή 134,99 $ από τον επίσημο ιστότοπο.\nΤο να βασίζεσαι σε ένα συμπλήρωμα που είναι εντελώς φυτικό, με ιστορία παραδοσιακής χρήσης στην Αγιουρβέδα το καθιστά πειστικό να συμπεριλάβεις το Forskolin 250 ως μέρος ενός προγράμματος απώλειας βάρους. Με επιπλέον πλεονέκτημα, αν και η διατήρηση της απώλειας βάρους στο κέντρο είναι ένας ευεργετικός παράγοντας. Ισορροπημένο βάρος, επαρκής παροχή οξυγόνου στον εγκέφαλο και υγιή καρδιά! Δεν ακούγεται περισσότερο από το κέρδος στη συνολική ευημερία; Δοκιμάστε το Forskolin 250 σήμερα και αποκτήστε όλα τα πλεονεκτήματα του Forskolin 250 πέρα από αυτό που είχατε στο μυαλό σας.\nκάντε κλικ εδώ για να παραγγείλετε το Forskolin 250 από τον επίσημο ιστότοπο »\nPrevious post Φορσκολίνη 250 αναθεώρηση: Λειτουργεί πραγματικά;


Call of Duty: Mobile, ανακοινώθηκε επίσημα για Android και iOS!\nActivision Android Gaming iOS\nΆρχισαν τα όργανα από το GDC 2019, όπου αναμένονται ουκ ολίγες πολύ σημαντικές ανακοινώσεις που αφορούν τη βιομηχανία του gaming. Αν και περιμένουμε με μεγαλύτερο ενδιαφέρον το keynote της Google, αυτό δεν σημαίνει ότι θα αδιαφορήσουμε για τα υπόλοιπα.\nΞεκινάμε, λοιπόν, από την Activision, η οποία ανακοίνωσε τη νέα mobile έκδοση του Call of Duty! Έχουν ανοίξει ήδη οι προεγγραφές για το παιχνίδι που θα περιλαμβάνει κορυφαίους χάρτες από διάφορα επεισόδια της σειράς, γνώριμα όπλα και το κλασικό gameplay. Οι gamers θα έχουν πρόσβαση στα modes Team Deathmatch, Free-for-All, Search and Destroy κ.ά. από συσκευές Android και iOS.\nΤο αρχικό λανσάρισμα του Call of Duty: Mobile θα γίνει σε έκδοση beta, ενώ αργότερα θα κυκλοφορήσει για όλους αρκεί να έχουν στην κατοχή τους συμβατή συσκευή. Υποθέτουμε ότι θα βγάλουν κάποια λίστα με τις συμβατές συσκευές, όπως η Epic Games για το Fortnite.\nΝα σημειωθεί ότι η ανάπτυξη του Call of Duty: Mobile γίνεται σε συνεργασία με την Tencent και υπόσχονται "επίπεδο παιχνιδοκονσόλας", ενώ παράλληλα ανοίγουν την τεράστια κινέζικη αγορά...


Ορεστιάδα: 37χρονος βρέθηκε κρεμασμένος σε δέντρο | in.gr\ningr > Ελλάδα > Ανθρώπινα Δικαιώματα > Ορεστιάδα: 37χρονος βρέθηκε κρεμασμένος σε δέντρο\nΕνδείξεις για αυτοχειρία\nΚρεμασμένος σε δέντρο βρέθηκε την Πέμπτη ένας 37χρονος άνδρας σε αγροτική περιοχή του Πύργου Ορεστιάδας. Σύμφωναμε το e-evros.gr, ο άντρας ζούσε μαζί με την οικογένεια του στιςεργατικές κατοικίες του Πύργου, ενώ σύμφωνα με πληροφορίες πρόκειται γιαέναν βιοπαλαιστή.\n12 Ιανουαρίου 2018, 07:39 Ενημερώθηκε: 12 Ιανουαρίου 2018, 09:39\nΚρεμασμένος σε δέντρο βρέθηκε την Πέμπτη ένας 37χρονος άνδρας σε αγροτική περιοχή του Πύργου Ορεστιάδας.\nΣύμφωνα με το e-evros.gr, ο άντρας ζούσε μαζί με την οικογένεια του στις εργατικές κατοικίες του Πύργου, ενώ σύμφωνα με πληροφορίες πρόκειται για έναν βιοπαλαιστή.\nΟι πρώτες ενδείξεις κάνουν λόγο για αυτοχειρία, με τους λόγους της πράξης αυτής να μην έχουν γίνει ακόμα γνωστοί, ενώ με τις πρώτες ενδείξεις η αστυνομία έχει αποκλείσει την εγκληματική ενέργεια.


Αυτοκίνητο στη Γερμανία με 10% Έκπτωση | Avis Rent a Car\n10% ΕΚΠΤΩΣΗ ΓΙΑ ΤΑΞΙΔΙΑ ΣΤΗ ΓΕΡΜΑΝΙΑ\nΚάντε κράτηση αυτοκινήτου online μέχρι 30/11 και κερδίστε 10% έκπτωση για το επόμενο ταξίδι σας στη Γερμανία\nH Avis σας υποδέχεται στη Γερμανία\n... με 10% έκπτωση στην ενοικίαση αυτοκινήτου\nΟνειρεύεστε ένα ταξίδι στο Μόναχο ή μια επίσκεψη στη μαγευτική Κολωνία; Μήπως προγραμματίζετε μια βόλτα στη ρομαντική πόλη της Χαϊδελβέργης ή στις Χριστουγεννιάτικες αγορές της Νυρεμβέργης;\nΌ,τι και αν έχετε στα πλάνα σας, η Avis σας συνοδεύει στη Γερμανία με 10% έκπτωση στην online ενοικίαση αυτοκινήτου! Επιλέξτε αυτοκίνητο εύκολα και γρήγορα και ανακαλύψτε νέους, αγαπημένους προορισμούς.\nΚάντε κράτηση αυτοκινήτου έως 30/11 στην παραπάνω online μηχανή αναζήτησης και επωφεληθείτε της προσφοράς.\n- Η έκπτωση ισχύει για κρατήσεις αυτοκινήτου από 17/10 έως 30/11\n- Ισχύει 10% έκπτωση για ενοικίαση αυτοκινήτου στη Γερμανία\n- Η έκπτωση ισχύει αποκλειστικά για κρατήσεις αυτοκινήτου που θα γίνουν online, στο www.avis.gr, στην παραπάνω μηχανή αναζήτησης.\n- Το AWD της έκπτωσης είναι O785213\n- Η έκπτωση ισχύει για μέγιστη διάρκεια ενοικίασης 90 ημέρες.\n- Η έκπτωση ισχύει για απεριόριστα χιλιόμετρα.\n- Οι τιμές περιλαμβάνουν κάλυψη κλοπής, μεικτή ασφάλεια, φόρο ταξινόμησης αυτοκινήτου, χρεώσεις ανά τοποθεσία και τοπικούς φόρους.\n- Πρέπει να έχει προηγηθεί online κράτηση για να ισχύει η έκπτωση υπάρχουσας κράτησης.\n- Η προσφορά ισχύει μόνο στους συμμετέχοντες σταθμούς.\n10% Έκπτωση Γερμανία


SERENDIPITY: COMEBACK ~ δυναμικό ή όχι θα δείξει\nCOMEBACK ~ δυναμικό ή όχι θα δείξει\nΧελόου αγκέιν! Αϊ νόου, αϊ νόου... λείπω πολυυυυυυύ καιρό! Παίρνω απουσία;;\nΈπεσε πολύ διάβασμα τον τελευταίο μήνα. Έπρεπε να κάνω μια εργασία για το σεμινάριο μεθοδολογίας την οποία έπρεπε να παρουσιάσω μπροστά σε εργοδότη και συναδέλφους. Έτσι αντί να περνάω το χρόνο μου στο Διαδίκτυο διαβάζοντας μπλογκάκια τον πέρασα ψάχνοντας πηγές και άρθρα για την εργασία μου. Ένιγουεϊ! Όλα πήγαν καλά. Η παρουσίαση ήταν τελική πολύ ανεπίσημη (δε χρειαζόταν όλο αυτό το ψάξιμο-γράψιμο) και πήγε καλά. Μάθαμε πολλά από την εξαιρετική ομιλήτρια που μας έκανε το σεμινάριο-workshop.\nΠάμε σε άλλα τώρα...\nΠοια θα δω απόψε, ποια θα δω απόψε;;;; Μία από εσάς! Μια φοβερή και τρομερή μπλογκίστα-συγγραφέα που απόψε είναι στη Λάρισα για να παρουσιάσει το καινούριο της βιβλίο κι έτσι θα έχω τη χαρά και την τιμή να τη γνωρίσω από κοντά!\nΔεν είναι άλλη από την Μαρία Τζιρίτα που στις 8.30 μμ (σε μιάμιση ώρα, σα να λέμε) θα παρουσιάσει το καινούριο βιβλίο της, "Μάτια μου" στο βιβλιοπωλείο ΠΑΙΔΕΙΑ, Μεγάλου Αλεξάνδρου 6.\nΑνυπομονώ να σε δω κούκλα μου! Τα λέμε σε λίγο.\nΚαλό βράδυ σε όλους. Θα κάνω και ανάρτηση με εντυπώσεις για τη συνάντηση... με όλη την αλήθεια! Αμ, πως!\nΓράφει η... Dimitra Andritsiou στις 6:17 μ.μ.\nέγινε λόγος για: Μαρία Τζιρίτα, σεμινάριο, comeback\nπως αντεχετε το διαβασμα\nτπο μισωωωωωωωω λεμε\n13 Μαρτίου 2009 - 10:49 π.μ.\nΧαχαχαχαχα! Εμένα πάλι μ' αρέσει... αρκεί να μη νιώθω ότι είναι υποχρεωτικό. Τότε τα παίρνω. Είμαι λίγο αντιδραστική.\nΧαίρομαι που είμαι ξανά μαζί σας\n13 Μαρτίου 2009 - 11:46 π.μ.\nKαλημέρα απο Ηγουμενίτσα. Μου έλειψε η Λάρισα (7 Χρόνια είναι αυτά) και πλέον εχώ δεθεί τόσο πολύ με την πόλη που μόλις ακούσα οτι είσαι απο εκεί είπα να δω τι γράφεις.Λέω να το πάρω και εγώ το βιβλίο\n14 Μαρτίου 2009 - 9:51 π.μ.\nΑντε βρε κορίτσι και μου έλειψες!\nΕίχα αρχίσει και να ψιλοανησυχώ!\nΤι στο καλό, μόνο εγώ δεν το έχω διαβάσει το "Μάτια μου";;; Δεν παίζω!!!\nΘα κατέβω Ελλάδα, θα το πάρω και μετά θα επανέλθω με βιβλιοπαρουσίαση, έτσι για να σας τη σπάσω!!!\nΥ.Γ.: Συγχαρητήρια για την παρουσίαση! Πάντα επιτυχίες και δημιουργία εύχομαι!\nSigoura se exoume xasei Dimitra but it's good to see you pop in.\nAn kai emeis den eimaste toso into it lately.\nInteresting book. I might look into it myself as I'm looking for sth new.\nTake lots and lots of care..\n24 Μαρτίου 2009 - 4:58 μ.μ.\n24 Μαρτίου 2009 - 6:36 μ.μ.\n31 Μαρτίου 2009 - 12:05 μ.μ.\nΔεν το διάβασα ακόμα επειδή είχα προλάβει να δημιουργήσω κάβα από αδιάβαστα βιβλία στο κομοδίνο μου, αλλά δεν σου κρύβω ότι το πήρα ήδη και ανυπομονώ να φτάσει η σειρά του. Ξέρω ότι η Μαρία δεν θα με απογοητεύσει. Δεν πειράζει που χάνεσαι, αρκεί να κάνεις πράγματα που σε γεμίζουν. Η ζωή δεν είναι μέσα στον υπολογιστή. Να έχεις ένα υπέροχο μήνα και να περνάς τέλεια! Σε φιλώ γλυκά.\n1 Απριλίου 2009 - 6:33 μ.μ.\nΣ΄έφαγε πάλι το διάβασμα και η δουλειά καλή μου;!\nΚαλό Πάσχα και καλή Ανάσταση με υγεία και πολλά χαμόγελα!\n14 Απριλίου 2009 - 4:35 μ.μ.\nκαλημέρα!! χριστός ανέστηηηηηηηηη...\n22 Απριλίου 2009 - 8:24 π.μ.


Σταθμός Hamburg Burgwedel, HH: Ενοικιαζόμενα για διακοπές | HomeAway\nΣταθμός Hamburg Burgwedel\nΣταθμός Hamburg Burgwedel: Βρείτε τις καλύτερες επιλογές τουριστική κατοικίας για τις διακοπές σας.\nΔιακοπές στο "Eulenhof" απευθείας στο Este στην παλιά χώρα…Διακοπές στο "Eulenhof" απευθείας στο Este στην παλιά χώραWW…\nΔιαδρομή μονοπατιού του ποταμού Έλβα Stade, 2-6 άτομα, ειδυλλιακό πράσινο, δωρεάν Wi-Fi …Διαδρομή μονοπατιού του ποταμού Έλβα Stade, 2-6 άτομα, ειδυλλιακό πράσινο, δωρεάν Wi-Fi WW…\nΣτις πύλες του Αμβούργου στην παλιά χώρα…Στις πύλες του Αμβούργου στην παλιά χώραWW…\nΔιαμέρισμα κοντά στην πόλη - ήσυχο και φωτεινό…Διαμέρισμα κοντά στην πόλη - ήσυχο και φωτεινόWW…\nάνετο διαμέρισμα τελευταίου ορόφου, Αμβούργο Βορράς-Δύση, ΔΩΡΕΑΝ Wi-Fi…άνετο διαμέρισμα τελευταίου ορόφου, Αμβούργο Βορράς-Δύση, ΔΩΡΕΑΝ Wi-FiWW…\nΣταθμός Hamburg Burgwedel, HH: Πού να μείνετε;\nΣταθμός Hamburg Burgwedel: Στις καταχωρίσεις των καταλυμάτων μας για το 2020, θα βρείτε 331 διαφορετικά εξοχικά σπίτια. Από 47 Οικίες έως 250 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΠοια είναι η καλύτερη περιοχή για να μείνετε σε Σταθμός Hamburg Burgwedel;\nΕίτε ταξιδεύετε μόνοι σας είτε με την οικογένεια ή τους φίλους σας, ορίστε οι περιοχές με τη μεγαλύτερη επιλογή κατοικιών για πολυήμερες διακοπές ή απλώς για μια απόδραση το σαββατοκύριακο σε: Σταθμός Hamburg Burgwedel:\nΜπορώ να νοικιάσω Οικίες σε Σταθμός Hamburg Burgwedel;\nΝαι, φυσικά. Η HomeAway προσφέρει 47 Οικίες σε Σταθμός Hamburg Burgwedel. Άλλοι δημοφιλείς τύποι ενοικιαζόμενων καταλυμάτων σε Σταθμός Hamburg Burgwedel περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Σταθμός Hamburg Burgwedel) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 6 τουριστικά καταλύματά μας σε Σταθμός Hamburg Burgwedel. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Σταθμός Hamburg Burgwedel;\nΝαι, η HomeAway προσφέρει μια επιλογή 331 διαθέσιμων τουριστικών καταλυμάτων για απευθείας κράτηση online και 139 για άμεση κράτηση κοντά σε Σταθμός Hamburg Burgwedel. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Σταθμός Hamburg Burgwedel!\nΣταθμός Hamburg Burgwedel - Εξερευνήστε προορισμούς στη γύρω περιοχή


Μετατροπή της/του nl σε in³ (Νανόλιτρο σε Κυβική ίντσα)\nnl ποσα in³\nΝανόλιτρο ποσα Κυβική ίντσα\nΠόσα Κυβική ίντσα κάνουν 1 Νανόλιτρο?\n1 Νανόλιτρο [nl] = 0,000 000 061 023 744 094 732 Κυβική ίντσα [in³] - Αριθμομηχανή μετρήσεων που μπορεί να χρησιμοποιηθεί για την μετατροπή από Νανόλιτρο σε Κυβική ίντσα, μεταξύ άλλων.\nΜετατροπή της/του Νανόλιτρο σε Κυβική ίντσα (nl σε in³):\nΑπό τη λίστα επιλογής επιλέξτε τη μονάδα μέτρησης που αντιστοιχεί στην τιμή που θέλετε να μετατρέψετε, σε αυτήν την περίπτωση 'Νανόλιτρο [nl]'.\nΤέλος, επιλέξτε τη μονάδα μέτρησης στην οποία θέλετε να γίνει η μετατροπή, σε αυτήν την περίπτωση 'Κυβική ίντσα [in³]'.\nΜε αυτήν την αριθμομηχανή είναι δυνατή η εισαγωγή της τιμής που πρέπει να μετατραπεί μαζί με την αρχική μονάδα μέτρησης. Για παράδειγμα, '273 Νανόλιτρο'. Έτσι, μπορεί να χρησιμοποιηθεί είτε το πλήρες όνομα της μονάδας, είτε η συντομογραφία τηςγια παράδειγμα, είτε 'Νανόλιτρο' είτε 'nl'. Στη συνέχεια, ο υπολογιστής προσδιορίζει την κατηγορία της μονάδας μέτρησης που πρόκειται να μετατραπεί, σε αυτήν την περίπτωση 'Όγκος'. Μετά από αυτό, μετατρέπει την καταχωρημένη τιμή σε όλες τις κατάλληλες μονάδες που αναγνωρίζει. Στη λίστα των αποτελεσμάτων, θα βεβαιωθείτε επίσης στην εύρεση της μετατροπή που αναζητήσατε αρχικά. Εναλλακτικά, η τιμή που πρέπει να μετατραπεί μπορεί να εισαχθεί ως εξής: '17 nl σε in3' ή '30 nl ποσα in3' ή '41 Νανόλιτρο -> Κυβική ίντσα' ή '87 nl = in3' ή '67 Νανόλιτρο σε in3' ή '96 nl σε Κυβική ίντσα' ή '67 Νανόλιτρο ποσα Κυβική ίντσα'. Για αυτήν την εναλλακτική επιλογή, η αριθμομηχανή υπολογίζει αμέσως σε ποια συγκεκριμένη μονάδα πρέπει να μετατραπεί η αρχική τιμή. Ανεξάρτητα από το ποια από αυτές τις δυνατότητες χρησιμοποιεί κάποιος, μπορεί να αποφύγει μια περίπλοκη αναζήτηση για την κατάλληλη λίστα σε μακρές λίστες επιλογών με χιλιάδες κατηγορίες και αμέτρητες υποστηριζόμενες μονάδες. Όλα αυτά αναλαμβάνονται από την αριθμομηχανή μας η οποία τα πραγματοποιεί σε ένα κλάσμα του δευτερολέπτου.\nΕπιπλέον, η αριθμομηχανή καθιστά δυνατή τη χρήση μαθηματικών συναρτήσεων. Επομένως, όχι μόνο οι αριθμοί μπορούν να υπολογίζονται μεταξύ τους, όπως για παράδειγμα '(22 * 77) nl'. Αλλά διαφορετικές μονάδες μέτρησης μπορούν επίσης να συνδυαστούν μεταξύ τους απευθείας στη μετατροπή. Αυτό θα μπορούσε, για παράδειγμα, να μοιάζει με αυτό: '273 Νανόλιτρο + 819 Κυβική ίντσα' ή '98mm x 60cm x 19dm = ? cm^3'. Οι μονάδες μέτρησης που συνδυάζονται με αυτόν τον τρόπο φυσικά πρέπει να αντιστοιχούν μεταξύ τους και να βγάζουν νόημα στην εν λόγω πράξη.


Apivita Λάδι μασάζ Ευκάλυπτος 50ml\nΦΘΙΝΟΠΩΡΟ / ΧΕΙΜΩΝΑΣ>\nΜπούκωμα / Καταρροή>\nΔιαθεσιμότητα:Άμεσα Διαθέσιμο 146 προϊόν(τα)\nΤιμή Realpharmacy: 4,40 €\nΚερδίζετε 3.9 €\nΛάδι για μασάζ Ευκάλυπτος\nΤο αιθέριο έλαιο ευκαλύπτου συμβάλλει στην αποσυμφόρηση του στήθους για να διευκολυνθεί η αναπνοή, καταπραΰνει το βήχα και βοηθά στην ανακούφιση από τον πονόλαιμο και από τα άλλα συμπτώματα του κοινού κρυολογήματος. • Το λάδι Echinacea τονώνει το ανοσοποιητικό σύστημα συμβάλλοντας στην ανακούφιση από τα συμπτώματα του κοινού κρυολογήματος. • Το αιθέριο έλαιο πεύκου καταπραΰνει τους μυϊκούς πόνους από το κρυολόγημα ή τη γρίπη. • Τα αιθέρια έλαια δενδρολίβανου και tea tree προσφέρουν αντι-φλεγμονώδη, αντισηπτική και αντιοξειδωτική δράση, καθώς και χαλάρωση και ανακούφιση από τους μυϊκούς πόνους.\nΔιευκόλυνση αναπνοής / Μυϊκοί πόνοι\nΑπλώστε μικρή ποσότητα στο στήθος, το λαιμό, την πλάτη ή τα πονεμένα μέλη και κάνετε ελαφρύ μασάζ. Επαναλάβετε 2-3 φορές την ημέρα και κυρίως το βράδυ πριν τον ύπνο για να απολαύσετε μια ήρεμη νύχτα. Κατάλληλο για παιδιά άνω των 3 ετών.\nΟΦΕΛΗ ΚΥΡΙΩΝ ΣΥΣΤΑΤΙΚΩΝ\nΕυκάλυπτος: Το αιθέριο έλαιο του ευκαλύπτου είναι πλούσιο σε τανίνες, πολυφαινόλες και στη δραστική ουσία ευκαλυπτόλη. • Έχει αντισηπτικές, αναλγητικές και αντιβακτηριακές ιδιότητες. • Περιέχει αποσυμφορητικούς παράγοντες που διευκολύνουν την αναπνοή και την ανακούφιση από το βήχα, τον πονόλαιμο και άλλα συμπτώματα του κοινού κρυολογήματος.\nCoco-Caprylate/Caprate, Prunus Amygdalus Dulcis (Sweet Almond) Oil, Tricaprylin, Eucalyptus Globulus Leaf Oil, Pinus Sylvestris Leaf Oil, Rosmarinus Officinalis (Rosemary) Leaf Oil, Caprylic/Capric Triglyceride, Melaleuca Leucadendron Cajaputi Oil (Melaleuca Leucadendron Cajaput Oil), Melaleuca Alternifolia (Tea Tree) Leaf Oil, Juniperus Communis Fruit Oil, Sorbic Acid, Rosmarinus Officinalis (Rosemary) Extract, Echinacea Purpurea Root Extract, Ascorbyl Tetraisopalminate, Limonene\nΠίσω στη σελίδα: Μπούκωμα / Καταρροή